qundao/data-zh-poetry huggingface dataset:
青玉案
作者：薛泳
朝代：宋

一盤消夜江南果。吃果看書只清坐。罪過梅花料理我。一年心事，半生牢落，盡向今宵過。此身本是山中個。才出山來便希差。手種青松應是大。縛茅深處，抱琴歸去，又是明年話。
青玉案（守岁）
作者：薛泳
朝代：宋
体裁：词

一盘消夜江南果。吃果看书只清坐。罪过梅花料理我。一年心事，半生牢落，尽向今宵过。此身本是山中个。才出山来便希差。手种青松应是大。缚茅深处，抱琴归去，又是明年话。
柳
作者：薛海隠
朝代：宋

不問章臺與楚樓，一根半樹亦風流。
看來的是多情物，愛殺春光怕殺秋。
柳
作者：薛海隠
朝代：宋
体裁：七言绝句

不问章台与楚楼，一根半树亦风流。看来的是多情物，爱杀春光怕杀秋。
效朱公叔絕交詩
作者：薛澄
朝代：宋

東山有梟，不祥其名。
惡木是息，惡聲是鳴。
食不棄腐，飲不擇清。
宜飛求伏，以晦爲明。
凶殘滿志，嗜欲惟攖。
伸頸招鳳，使鳳自驚。
豈有鳳口，而和梟聲。
奈何伊人，弗審物情。
請從此別，各自謀生。
效朱公叔绝交诗
作者：薛澄
朝代：宋
体裁：四言诗

东山有枭，不祥其名。恶木是息，恶声是鸣。食不弃腐，饮不择清。宜飞求伏，以晦为明。凶残满志，嗜欲惟撄。伸颈招凤，使凤自惊。岂有凤口，而和枭声。奈何伊人，弗审物情。请从此别，各自谋生。
立夏
作者：薛澄
朝代：宋
体裁：五言律诗

渐觉风光燠，徐看树色稠。蚕新教织绮，貂敝岂辞裘。酷有烟波好，将图荷芰游。田间读书处，新笋万竿抽。
立夏
作者：薛澄
朝代：宋

漸覺風光燠，徐看樹色稠。
蠶新教織綺，貂敝豈辭裘。
酷有烟波好，將圖荷芰遊。
田間讀書處，新笋萬竿抽。
賦得一年將盡夜
作者：薛澄
朝代：宋

可惜惟茲夕，須臾即舊年。
人間歲窮處，客館夜分邊。
應逐銀缸謝，聊憑玉漏延。
曉風雖未至，殘臘幾時天。
赋得一年将尽夜
作者：薛澄
朝代：宋
体裁：五言律诗

可惜惟兹夕，须臾即旧年。人间岁穷处，客馆夜分边。应逐银缸谢，聊凭玉漏延。晓风虽未至，残腊几时天。
大涤洞天留题
作者：薛炎
朝代：宋
体裁：五言律诗

我有爱山癖，苦无买山钱。平生天柱梦，今日地行仙。九锁何曾碍，三椽若有缘。鹅溪三百幅，唤起老龙眠。
大滌洞天留題
作者：薛炎
朝代：宋

我有愛山癖，苦無買山錢。
平生天柱夢，今日地行仙。
九鎖何曾礙，三椽若有緣。
鵝溪三百幅，喚起老龍眠。
答賈支使寄鶴
作者：薛然
朝代：宋

瑞羽奇姿踉蹌形，稱爲仙馭過蒼冥。
何年厚祿曾居衛，幾世前身本姓丁。
幸有遠雲兼遠水，莫臨華表與華亭。
勞君贈我清歌侶，將去田園夜坐聽。
答贾支使寄鹤
作者：薛然
朝代：宋

瑞羽奇姿踉跄形，称为仙驭过苍冥。
何年厚禄曾居卫，几世前身本姓丁。
幸有远云兼远水，莫临华表与华亭。
劳君赠我清歌侣，将去田园夜坐听。
南乡子
作者：薛燧
朝代：宋
体裁：词

柳色锁重楼。楼上轻寒不满钩。堆径落红深半指，悠悠。飞絮帘栊几许愁。逐日望归舟。暖藕全宽玉臂韝。待得君来春去也，休休。未老鸳鸯早白头。
南乡子
作者：薛燧
朝代：宋

柳色锁重楼。楼上轻寒不满钩。堆径落约深半指，悠悠。飞絮帘栊几许愁。
逐日望归舟。暖藕全宽玉臂韝。待得君来春去也，休休。未老鸳鸯早白头。
南乡子·柳色锁重楼
作者：薛燧
朝代：宋

柳色锁重楼。
楼上轻寒不满钩。
堆径落红深半指，悠悠。
飞絮帘栊几许愁。
逐日望归舟。
暖藕全宽玉臂鞴。
待得君来春去也，休休。
未老鸳鸯早白头。
南鄉子
作者：薛燧
朝代：宋

柳色鎖重樓。樓上輕寒不滿鉤。堆徑落紅深半指，悠悠。飛絮簾櫳幾許愁。逐日望歸舟。暖藕全寬玉臂韝。待得君來春去也，休休。未老鴛鴦早白頭。
瑞云潭
作者：薛珩
朝代：宋
体裁：七言绝句

一派寒潭阚碧虚，閒云自有卷还舒。夜来数仞祥光起，早去溪头听诏书。
瑞雲潭
作者：薛珩
朝代：宋

一派寒潭闞碧虛，閒雲自有卷還舒。
夜來數仞祥光起，早去溪頭聽詔書。
舟泊五圣祠前
作者：薛琦
朝代：宋
体裁：五言律诗

叶落古祠前，村安许宿船。人声齐到客，月色独归禅。野火明秋渚，山钟出寺烟。推蓬不成寐，霜气览江天。
舟泊五聖祠前
作者：薛琦
朝代：宋

葉落古祠前，村安許宿船。
人聲齊到客，月色獨歸禪。
野火明秋渚，山鐘出寺煙。
推蓬不成寐，霜氣覽江天。
題荆浩畫青山白雲卷
作者：薛琦
朝代：宋

渺渺山上山，隠隠樹邊樹。
鷄犬不聞聲，居人在何處。
扁舟載酒來相尋，古木蒼苔一徑深。
白雲不飛青山舞，誰悟荆生點筆心。
题荆浩画青山白云卷
作者：薛琦
朝代：宋

渺渺山上山，隐隐树边树。鸡犬不闻声，居人在何处。扁舟载酒来相寻，古木苍苔一径深。白云不飞青山舞，谁悟荆生点笔心。
题荆浩画青山白云卷
作者：薛琦
朝代：宋

渺渺山上山，隠隠树边树。
鷄犬不闻声，居人在何处。
扁舟载酒来相寻，古木苍苔一径深。
白云不飞青山舞，谁悟荆生点笔心。
別雲臺觀同宿饒益寺與魏野聯句
作者：薛田
朝代：宋

自古人人足歎嗟，閒遊得侶復堪誇。
可憐十宿無喧雜，不在僧家即道家。
田。
别云台观同宿饶益寺与魏野联句
作者：薛田
朝代：宋

自古人人足叹嗟，閒游得侣復堪夸。
可怜十宿无喧杂，不在僧家即道家。
田。
成都书事百韵
作者：薛田
朝代：宋

混茫丕变造西阡，物象熙熙被一川。易觉锦城销白日，难歌蜀道上青天。云敷牧野耕桑雨，柳拂旗亭市井烟。院锁玉溪留好景，坊题金马促繁弦。风流铺席堆红豆，潇洒门庭映碧鲜。表状屡言同颖穗，敕书频奖并生莲。旋科杞树炊香稻，剩种豌巢沃晚田。仁宅不隳由政立，议闱无取任情迁。民知礼逊蚕丛后，俗尚奢华邃古先。绕郭波涛来浩浩，归期岐路去绵绵。乍回黑水将成道，潜到青羊恐遇仙。靓女各攻翻样绣，袪商兼制砑绫笺。垆边泛蚁张裙幄，江上鸣鼍簇彩船。石笋崚嶒衙对峙，琴台恢阔寺相连。群葩艳里珍禽语，百草香中瑞兽眠。喜处必臻尤伫望，胜游争倦更迁延。早荷叶底蹲鸱伏，棕树梢头乱蝶穿。鹾发牢盆浑弃卤，铁资圜法免鉟铅。丰饶物态宁殊越，美丽姝姬酷类燕。西海号雄彰传纪，南康辞健积铭镌。良工手技高容学，妙隐丹方秘不传。倚剑灵关凌绝顶，梦刀孤垒削危巅。金华巷陌遗三品，石镜伽蓝露一拳。信落荆州随鼓枻，检颁芝阙听摇鞭。若量内地寒暄异，且在遐陬水陆全。渝舞旧云传乐府，巴谈谁曰系言诠。九苞绾就佳人髻，三闹装成子弟鞯。欲辨坤维寻地理，才临益部认郊癦。文翁室暗封苔藓，葛亮祠荒享豆笾。货出军储推赈济，转行交子颂轻便。气蒸蒟蒻根须润，日罩楩楠树影圆。药市风光虫蛰外，花潭遨乐鵙鸣前。聚源待拟求凫氏，贮怨那能雪杜鹃。丛植森荣还蓊蔚，夹流湍迅迥潺湲。鲜明机杼知无算，细碎锥刀不啻千。合伴鸦鬟齐窈窕，对陪霓袖竞翩翾。五门冷映岷峨雪，千里爰疏灌堋泉。茂盛八纮宜得最，膏腴十道比俱偏。袁滋不到生无分，段相重来宿有缘。款召相如登兔苑，骤迁太白步花砖。葳蕤草木时为瑞，奇秀江山代产贤。晓后细风红灼灼，夜中微雨碧芊芊。锦亭焰烛明攲障，绣阁香毬暖熨毡。宝塔徘徊停隼旟，观街杂沓拥辎軿。酴醾引架家家郁，踯躅攀条处处妍。重爱鲁儒提德柄，威降曹将董戎旃。欢谣少负賨人勇，长讲多经楚客禅。似簇绮罗偏焕耀，如流车马倍喧阗。支机显绰名堪录，题柱芬芳事莫捐。李特锋铓徒恃险，张仪规画自持颠。鹰扬事业成悠久，乌合奸雄败转旋。漫向鼎分澄霸道，却当龟化验都廛。强贪楚灭悲倾辙，广洽尧询喜慕膻。侧弁猖狂抛玉斝，归鞍酩酊坠金钿。氛埃屏息云常覆，稼穑繁滋泽靡愆。睿圣宵衣垂乃眷，贵臣驰驲每传宣。石牛迈路加歆飨，江渎隆区助洁蠲。避暑亭台珍簟设，纵閒池沼钓丝牵。遮蛮带砺长能固，捍蜀金汤远益坚。何武甲科曾继踵，严遵卜兆罕差肩。雠书竞印诸家集，博识咸修百氏笺。纸碓暮春临岸浒，水樽春注截河壖。华严像阁凉堪爱，净众松溪僻可怜。学射崔嵬横罨霭，放生宽广媚漪涟。藓庭嫩笋青篸篸，风槛新荷绿扇扇。守戍貔貅千万骑，采葑簪笏两三员。清江泻势方流巽，大面盘形正压乾。电扫谷风藏虎啸，雷瞋宫树洒龙涎。合占逖应星舒彩，栾噀端聆火扑燃。令范式驱民缺缺，咨谋畴倚道平平。性寒甘蔗猱偷齧，体腻芭蕉蠹莫沿。志读备兴重掩卷，史看唐幸嫩终篇。雕盘姹女呈酥作，水巷痴童飏纸鸢。初下鹿头迷鄠杜，暂来犀浦误伊瀍。变秦言语生皆会，恋土情怀死不悛。结厦斧斤宗简易，入神丹雘励精专。柳堤夜月珠帘捲，花市春风绣幕褰。十县版图分户籍，一城牌肆系民编。受辛滋味饶姜蒜，剧馔盘餐足鲔鳣。月季冒霜秋肯挫，荔枝冲瘴夏宜然。几番丛箐鸣虚籁，是个园林噪懒蝉。蠢动乘时先养育，菁英届候别陶甄。地丁叶嫩和岚采，天蓼芽新入粉煎。平代启闱闻继岌，监军凭轼见刘焉。蕙兰馥裛幽蹊畔，菱芡交铺曲岛边。绘网晚晴誇蹴鞠，画绳寒食戏鞦韆。氤氲紫雾濛都邑，缥缈彤霞聚偓佺。螭伏自然销剑戟，蝼翻几度起戈鋋。宦游止叹音尘阙，乡饮何惊岁月遄。灵寿桃枝奇共结，金砂银铄贵相联。埋轮昔按均输命，叱驭今分太守权。徒为行春飞皂盖，讵能许国报青钱。政经旋考尤多僻，民瘼深求尚未痊。虽愧裤襦非叔度，且期毫墨有冯涓。僶遵廉察思从训，克谨操修敢好畋。南市醉过攒帜队，西楼欢坐列琼筵。烦嚣谨畏伤淳厚，慧黠周防近巧谝。重禄省心宜致寇，薄材庄貌若临渊。扶危颇异巢居幕，劝善还同矢在弦。叨莅一麾康远俗，等閒光景又三年。
成都书事百韵
作者：薛田
朝代：宋

混茫丕变造西阡，物象熙熙被一川。
易觉锦城销白日，难歌蜀道上青天。
云敷牧野耕桑雨，柳拂旗亭市井烟。
院锁玉溪留好景，坊题金马促繁絃。
风流铺席堆红豆，潇洒门庭映碧鲜。
表状屡言同颖穗，敕书频奬并生莲。
旋科杞树炊香稻，剩种豌巢沃晚田。
仁宅不隳由政立，议闱无取任情迁。
民知礼逊蚕丛后，俗尚奢华邃古先。
绕郭波涛来浩浩，归朝岐路去绵绵。
乍回黑水将成道，潜到青羊恐遇仙。
靓女各攻翻样绣，袪商兼制砑绫笺。
垆边泛蚁张裙幄，江上鸣鼍簇泪船。
石笋崚嶒衙对峙，琴台恢阔寺相连。
羣葩艷裏珍禽语，百草香中瑞兽眠。
喜处必臻尤伫望，胜游争倦更迁延。
早荷叶底蹲鸱伏，椶树梢头乱蝶穿。
鹾发牢盆浑弃卤，铁资圜法免鉟铅。
丰饶物态宁殊越，美丽姝姬酷类燕。
西海号雄彰传纪，南康辞健积铭镌。
良工手技高容学，妙隠丹方秘不传。
倚剑灵关凌绝顶，梦刀孤垒削危巅。
金华巷陌遗三品，石镜伽蓝露一拳。
信落荆州随鼓枻，检颁芝阙听摇鞭。
若量内地寒暄异，且在遐陬水陆全。
渝舞旧云传乐府，巴谈谁曰繫言诠。
九苞绾就佳人髻，三闹装成子弟鞯。
欲辨坤维寻地理，纔临益部认郊癦。
文翁室暗封苔藓，葛亮祠荒享豆笾。
货出军储推赈济，转行交子颂轻便。
气蒸蒟蒻根鬚润，日罩楩柟树影圆。
药市风光虫蛰外，花潭遨乐鵙鸣前。
聚源待拟求鳬氏，贮怨那能雪杜鹃。
藂植森荣还蓊蔚，夹流湍迅迥潺湲。
鲜明机杼知无算，细碎锥刀不啻千。
合伴鸦鬟齐窈窕，对陪霓袖竞翩翾。
五门冷映岷峨雪，千里爰疏灌堋泉。
茂盛八纮宜得最，膏腴十道比俱偏。
袁滋不到生无分，段相重来宿有缘。
款召相如登兔苑，骤迁太白步花砖。
葳蕤草木时为瑞，奇秀江山代产贤。
晓后细风红灼灼，夜中微雨碧芊芊。
锦亭焰烛明欹障，绣阁香毬暖熨毡。
宝塔徘徊停隼旟，观街杂沓拥辎軿。
酴醾引架家家郁，踯躅攀条处处妍。
重爱鲁儒提德柄，威降曹将董戎旃。
欢谣少负賨人勇，长讲多经楚客禅。
似簇绮罗偏焕耀，如流车马倍喧阗。
搘机显绰名堪录，题柱芬芳事莫捐。
李特锋铓徒恃险，张仪规画自持颠。
鹰扬事业成悠久，乌合奸雄败转旋。
漫向鼎分澄霸道，却当龟化验都鄽。
强贪楚灭悲倾辙，广洽尧询喜慕羶。
侧弁猖狂抛玉斝，归鞍酩酊坠金钿。
氛埃屏息云常覆，稼穑繁滋泽靡愆。
睿圣宵衣垂乃睠，贵臣驰驲每传宣。
石牛迈路加歆飨，江渎隆区助洁蠲。
避暑亭台珍簟设，纵閒池沼钓丝牵。
遮蛮带砺长能固，捍蜀金汤远益坚。
何武甲科曾继踵，严遵卜兆罕差肩。
雠书竞印诸家集，博识咸修百氏笺。
纸碓暮春临岸浒，水樽春注截河壖。
华严像阁凉堪爱，浄众松溪僻可怜。
学射崔嵬横罨霭，放生宽广媚漪涟。
藓庭嫩笋青篸篸，风槛新荷绿扇扇。
守戍貔貅千万骑，采葑簪笏两三员。
清江泻势方流巽，大面盘形正压干。
电扫谷风藏虎啸，雷瞋宫树洒龙涎。
合占逖应星舒彩，栾噀端聆火扑燃。
令范式驱民缺缺，咨谋畴倚道平平。
性寒甘蔗猱偷啮，体腻芭蕉蠹莫沿。
志读备兴重掩卷，史看唐幸嫩终篇。
雕盘姹女呈酥作，水巷痴童扬纸鸢。
初下鹿头迷鄠杜，暂来犀浦误伊瀍。
变秦言语生皆会，恋土情怀死不悛。
结厦斧斤宗简易，入神丹雘励精专。
柳堤夜月珠帘捲，花市春风绣幕褰。
十县版图分户籍，一城牌肆系民编。
受辛滋味饶姜蒜，剧馔盘餐足鲔鳣。
月季冒霜秋肯挫，荔枝衝瘴夏宜然。
几番藂箐鸣虚籁，是箇园林噪懒蝉。
蠢动乘时先养育，菁英届候别陶甄。
地丁叶嫩和岚采，天蓼芽新入粉煎。
平代启闱闻继岌，监军凭轼见刘焉。
蕙兰馥裛幽蹊畔，菱芡交铺曲岛边。
绘网晚晴夸蹴踘，画绳寒食戏秋韆。
氤氲紫雾蒙都邑，缥缈彤霞聚偓佺。
螭伏自然销剑戟，蝼翻几度起戈鋋。
宦游止叹音尘阙，乡饮何惊岁月遄。
灵寿桃枝奇共结，金砂银铄贵相联。
埋轮昔按均输命，叱驭今分太守权。
徒为行春飞皂盖，讵能许国报青钱。
政经旋考尤多僻，民瘼深求尚未痊。
虽愧袴襦非叔度，且期毫墨有冯涓。
僶遵廉察思从训，克谨操修敢好畋。
南市醉过攒帜队，西楼欢坐列琼筵。
烦嚣谨畏伤淳厚，慧黠周防近巧谝。
重禄省心宜致寇，薄材庄貌若临渊。
扶危颇异巢居幕，劝善还同矢在弦。
叨莅一麾康远俗，等閒光景又三年。
成都書事百韻
作者：薛田
朝代：宋

混茫丕變造西阡，物象熙熙被一川。
易覺錦城銷白日，難歌蜀道上青天。
雲敷牧野耕桑雨，柳拂旗亭市井煙。
院鎖玉溪留好景，坊題金馬促繁絃。
風流鋪席堆紅豆，瀟灑門庭映碧鮮。
表狀屢言同穎穗，敕書頻奬竝生蓮。
旋科杞樹炊香稻，剩種豌巢沃晚田。
仁宅不隳由政立，議闈無取任情遷。
民知禮遜蠶叢後，俗尚奢華邃古先。
繞郭波濤來浩浩，歸朝岐路去緜緜。
乍回黑水將成道，潛到青羊恐遇仙。
靚女各攻翻樣繡，袪商兼制砑綾牋。
壚邊泛蟻張裙幄，江上鳴鼉簇淚船。
石筍崚嶒衙對峙，琴臺恢闊寺相連。
羣葩艷裏珍禽語，百草香中瑞獸眠。
喜處必臻尤佇望，勝遊爭倦更遷延。
早荷葉底蹲鴟伏，椶樹梢頭亂蝶穿。
鹺發牢盆渾棄鹵，鐵資圜法免鉟鉛。
豐饒物態甯殊越，美麗姝姬酷類燕。
西海號雄彰傳紀，南康辭健積銘鎸。
良工手技高容學，妙隠丹方祕不傳。
倚劍靈關凌絕頂，夢刀孤壘削危巔。
金華巷陌遺三品，石鏡伽藍露一拳。
信落荆州隨鼓枻，檢頒芝闕聽摇鞭。
若量內地寒暄異，且在遐陬水陸全。
渝舞舊云傳樂府，巴談誰曰繫言詮。
九苞綰就佳人髻，三鬧裝成子弟韉。
欲辨坤維尋地理，纔臨益部認郊癦。
文翁室暗封苔蘚，葛亮祠荒享豆籩。
貨出軍儲推賑濟，轉行交子頌輕便。
氣蒸蒟蒻根鬚潤，日罩楩柟樹影圓。
藥市風光蟲蟄外，花潭遨樂鵙鳴前。
聚源待擬求鳬氏，貯怨那能雪杜鵑。
藂植森榮還蓊蔚，夾流湍迅迥潺湲。
鮮明機杼知無算，細碎錐刀不啻千。
合伴鴉鬟齊窈窕，對陪霓袖競翩翾。
五門冷映岷峨雪，千里爰疏灌堋泉。
茂盛八紘宜得最，膏腴十道比俱偏。
袁滋不到生無分，段相重來宿有緣。
款召相如登兔苑，驟遷太白步花磚。
葳蕤草木時爲瑞，奇秀江山代産賢。
曉後細風紅灼灼，夜中微雨碧芊芊。
錦亭焰燭明欹障，繡閣香毬暖熨氈。
寶塔徘徊停隼旟，觀街雜沓擁輜軿。
酴醾引架家家郁，躑躅攀條處處妍。
重愛魯儒提德柄，威降曹將董戎旃。
歡謠少負賨人勇，長講多經楚客禪。
似簇綺羅偏煥燿，如流車馬倍喧闐。
搘機顯綽名堪錄，題柱芬芳事莫捐。
李特鋒鋩徒恃險，張儀規畫自持顛。
鷹揚事業成悠久，烏合奸雄敗轉旋。
漫向鼎分澄霸道，却當龜化驗都鄽。
强貪楚滅悲傾轍，廣洽堯詢喜慕羶。
側弁猖狂拋玉斝，歸鞍酩酊墜金鈿。
氛埃屏息雲常覆，稼穡繁滋澤靡愆。
睿聖宵衣垂迺睠，貴臣馳馹每傳宣。
石牛邁路加歆饗，江瀆隆區助潔蠲。
避暑亭臺珍簟設，縱閒池沼釣絲牽。
遮蠻带礪長能固，捍蜀金湯遠益堅。
何武甲科曾繼踵，嚴遵卜兆罕差肩。
讎書競印諸家集，博識咸修百氏箋。
紙碓暮春臨岸滸，水樽春注截河壖。
華嚴像閣凉堪愛，浄衆松溪僻可憐。
學射崔嵬橫罨靄，放生寬廣媚漪漣。
蘚庭嫩筍青篸篸，風檻新荷綠扇扇。
守戍貔貅千萬騎，采葑簪笏兩三員。
清江瀉勢方流巽，大面盤形正壓乾。
電掃谷風藏虎嘯，雷瞋宮樹灑龍涎。
郃占逖應星舒彩，欒噀端聆火撲燃。
令範式驅民缺缺，咨謀疇倚道平平。
性寒甘蔗猱偷齧，體膩芭蕉蠹莫沿。
誌讀備興重掩卷，史看唐幸嫩終篇。
雕盤姹女呈酥作，水巷癡童颺紙鳶。
初下鹿頭迷鄠杜，暫來犀浦誤伊瀍。
變秦言語生皆會，戀土情懷死不悛。
結厦斧斤宗簡易，入神丹雘勵精專。
柳隄夜月珠簾捲，花市春風繡幕褰。
十縣版圖分戶籍，一城牌肆係民編。
受辛滋味饒薑蒜，劇饌盤餐足鮪鱣。
月季冒霜秋肯挫，荔枝衝瘴夏宜然。
幾番藂箐鳴虛籟，是箇園林噪嬾蟬。
蠢動乘時先養育，菁英屆候別陶甄。
地丁葉嫩和嵐採，天蓼芽新入粉煎。
平代啟闈聞繼岌，監軍憑軾見劉焉。
蕙蘭馥裛幽蹊畔，菱芡交鋪曲島邊。
繪網晚晴誇蹴踘，畫繩寒食戲鞦韆。
氤氳紫霧濛都邑，縹緲彤霞聚偓佺。
螭伏自然銷劍戟，螻翻幾度起戈鋋。
宦遊止歎音塵闕，鄉飲何驚歲月遄。
靈壽桃枝奇共結，金砂銀鑠貴相聯。
埋輪昔按均輸命，叱馭今分太守權。
徒爲行春飛皂蓋，詎能許國報青錢。
政經旋考尤多僻，民瘼深求尚未痊。
雖愧袴襦非叔度，且期毫墨有馮涓。
僶遵廉察思從訓，克謹操修敢好畋。
南市醉過攢幟隊，西樓歡坐列瓊筵。
煩囂謹畏傷淳厚，慧黠周防近巧諞。
重祿省心宜致寇，薄材莊貌若臨淵。
扶危頗異巢居幕，勸善還同矢在弦。
叨蒞一麾康遠俗，等閒光景又三年。
景德四年为中江令后为益州转运赋诗
作者：薛田
朝代：宋
体裁：七言绝句

一同旧治居芸阁，八使新衔忝柏台。父老出郊迎马首，人情似到故乡来。
景德四年爲中江令後爲益州轉運賦詩
作者：薛田
朝代：宋

一同舊治居芸閣，八使新銜忝柏臺。
父老出郊迎馬首，人情似到故鄉來。
七夕
作者：薛秉
朝代：宋

紅蕖爛熳碧池香，羅綺三千侍漢皇。
阿母暫來成底事，茂陵宮樹已蒼蒼。
七夕
作者：薛秉
朝代：宋

红蕖烂熳碧池香，罗绮三千侍汉皇。
阿母暂来成底事，茂陵宫树已苍苍。
句
作者：薛純
朝代：宋

郡閣訟稀秋正爽，竚携書劍一相過。
續和漕司高齋韵
作者：薛紱
朝代：宋

坦情渠儂嫌我真，斗升誰給太倉陳。
悠悠江漢飄零客，落落乾坤老病身。
心歷百艱彌感奮，詩留千古越清新。
高齋高處齊文焰，付與從今仰止人。
二花
作者：薛紹彭
朝代：宋

鮮鮮中園菊，粲粲籬東畔。
的的秋水蓮，嫋嫋西風岸。
迢迢白衣人，皓皓涉江腕。
重陽尊酒親，霧夕容光爛。
物生各有宜，不計年華晏。
句·其一
作者：薛紹彭
朝代：宋

雨不濕行逕，雲猶依故山。
句·其一〇
作者：薛紹彭
朝代：宋

鷗鷺驚飛起，秋風菱荇花。
句·其一一
作者：薛紹彭
朝代：宋

一徑入中渚，坐來惟鳥啼。
句·其一七
作者：薛紹彭
朝代：宋

不眠聽竹雨，高卧枕風湍。
句·其一三
作者：薛紹彭
朝代：宋

綠逕無行路，蒼苔露未晞。
句·其一九
作者：薛紹彭
朝代：宋

微波拂凉吹，澹烟生遠樹。
句·其一二
作者：薛紹彭
朝代：宋

水雲生四面，常恐世人迷。
句·其一五
作者：薛紹彭
朝代：宋

無人雲閉戶，深夜月爲燈。
句·其一八
作者：薛紹彭
朝代：宋

橋橫雲壑連朝渡，雨暗燈窗半夜棋。
句·其一六
作者：薛紹彭
朝代：宋

曉露凝蕪逕，斜陽滿畫橋。
句·其一四
作者：薛紹彭
朝代：宋

曾夢春塘題碧草，偶來霧夕看紅蕖。
句·其七
作者：薛紹彭
朝代：宋

霜乾葉飄零，日出水清淺。
句·其三
作者：薛紹彭
朝代：宋

山水三更月，烟中一葉舟。
句·其九
作者：薛紹彭
朝代：宋

一馬春風過微雨，竹間歸路浄無塵。
句·其二
作者：薛紹彭
朝代：宋

看雲醒醉眼，乘月棹迴瀾。
句·其二〇
作者：薛紹彭
朝代：宋

天寒湘水秋，雨暗蒼梧暮。
句·其二一
作者：薛紹彭
朝代：宋

乘月多忘歸，往往带霜露。
句·其二三
作者：薛紹彭
朝代：宋

去意已輕千里陌，深杯難醉九迴腸。
灞陵葉落秋風裏，忍對霜天數雁行。
句·其二二
作者：薛紹彭
朝代：宋

自然鷗鳥親，日與漁樵遇。
句·其五
作者：薛紹彭
朝代：宋

暮烟秦樹暗，落日渭川明。
句·其八
作者：薛紹彭
朝代：宋

官冷繫懷非吏事，地偏相訪定閒人。
句·其六
作者：薛紹彭
朝代：宋

平林映日疏，野草經寒短。
句·其四
作者：薛紹彭
朝代：宋

寒臨重閣迥，影带亂山流。
和巨濟韵
作者：薛紹彭
朝代：宋

通泉字法出官奴，日日臨池恨不如。
雙鯉可無輕素練，數行惟作硬黄書。
鄉關何處三秦路，馬足經年萬里餘。
多謝玉華宮畔客，新詩未覺故人疏。
和米芾李公炤家二王以前帖宜傾囊購取寄詩
作者：薛紹彭
朝代：宋

聖草神蹤手自持，心潜模範識前規。
惜哉法書垂世久，妙帖堂堂或見遺。
寶章大軸首尾俱，破古欺世完使離。
當時鑒目獨子著，有如痼病工難醫。
至今所收上卷五，流傳未免識者嗤。
世間無論有晉魏，幾人解得真唐隋。
文皇鑒定號得士，河南精識能窮微。
即今未必無褚獠，寧馨動俗千金貲。
古囊織褾可復得，白玉爲躞黄金題。
和米芾爲梁唐不收慰問帖寄詩
作者：薛紹彭
朝代：宋

聖賢尺牘間，吊問相酬答。
下筆或無意，興合自妍捷。
名迹後人貴，品第分真雜。
前世無大度，危亂相乘躡。
白髮如蓮帽，騧馬似瓜貼。
觸事爲不祥，凶語棄玉躞。
料簡純吉書，乃有十七帖。
當時博搜訪，所得固已狹。
于此半千歲，歷世同灰劫。
真聖掃忌諱，盡入淳化篋。
巍巍覆載量，細事見廣業。
唐人工臨寫，野馬成百疊。
硬黄脫真迹，勾填本摹榻。
今惟典刑在，後世皆可法。
和米芾越竹紙詩
作者：薛紹彭
朝代：宋

書便瑩滑如碑版，古來精紙惟聞繭。
杵成剡竹光凌亂，何用區區書素練。
細分濃淡可評墨，副以谿巖難乏硯。
世間此語誰復知，千里同風未相見。
奉寄魯直學士
作者：薛紹彭
朝代：宋

瘴地經行促棹謳，周南太史幾年留。
後來遥識猶青眼，別久懸知半白頭。
宋玉又經巫峽去，謫仙初罷夜郎遊。
長江風水追難及，悵望春波一葉舟。
崇寧元年閏六月廿五日道祖再按鹽亭經光祿坂留題頓軒
作者：薛紹彭
朝代：宋

光祿坂高鹽亭東，潼江直下如彎弓。
山長水遠快望眼，少陵過後名不空。
當時江山意不在，草動怕賊悲途窮。
客行益遠心益泰，即今何羨開元中。
左綿山中多青松風俗賤之止供樵爨之用郡齋僧剎不見一本余過而太息輒諷通守晉伯移植佳處使人知爲可貴東川距綿百里餘入境遂不復有晉伯因以爲惠沿流而來至此皆活作詩述謝并代簡師道史君
作者：薛紹彭
朝代：宋

越王樓下種成行，濯濯分來一葦杭。
偃蓋可須千歲榦，封條已傲九秋霜。
含風便有笙竽韵，带雨偏垂玉露光。
免作爨烟茅屋底，華軒自在拂雲長。
清閟閣
作者：薛紹彭
朝代：宋

虛堂幽幽竹森森，直節常便靜者心。
秋檻風高聲戛玉，夜庭月白影篩金。
檀欒相對復何有，掛壁丹青古名手。
飛泉激石湧崖間，更愛霜鴻下葦灘。
錦題玉軸照清閟，夐無一點塵埃氣。
百尋砌下日相親，千畝渭川空自翠。
漢高帝試劍石
作者：薛紹彭
朝代：宋

豐沛布衣吳芮客，回首咸秦坐悽惻。
漫隨霸楚西道遷，未甘漢地山河窄。
隨身三尺青龍子，曾斷當塗素靈死。
手提巖上試秋水，大石迎風開披靡。
東歸欲整堂堂陣，吳兒未足勞餘刃。
炎靈天啟定中原，大言成事人方信。
君不見不侯飛將能射虎，誤中他山猶飲羽。
白石潭
作者：薛紹彭
朝代：宋

輕舟繫石依蒹葭，春後清江便是家。
蓬底爨烟將稚子，共携漁網曬晴沙。
皇華
作者：薛紹彭
朝代：宋

橘樹松林綠徑長，竹籬縈繞當城隍。
皇華何異投荒客，已過山川是夜郎。
秘閣觀書
作者：薛紹彭
朝代：宋

訪古求書二十年，二王真蹟幾人傳。
每尋同好得消息，聞韶忘味心拳拳。
諸家真贋可屈指，緹巾入手分媸妍。
道山東觀富奇古，世人想望如雲天。
此生塵俗分不到，九重有路來無緣。
豈知司存預符璽，芸臺高議開賓筵。
翰林入坐中執法，未容凡吏陪諸仙。
酒闌接武上秘閣，皇居紫禁凌非烟。
晉康法書在寶櫝，傍架牙籤一一穿。
紫衣黄門許一見，忽開復閉嚴關鍵。
右軍盡善歷代寶，八法獨高東晉賢。
宏文舊物印章在，開元小篆朱猶鮮。
草行無窮少真楷，硬黄色浄昏麻牋。
鳳翥龍翔斜復直，烟霏霧結斷還連。
溟漲筆力老轉劇，臨池尚嘆張學專。
言奴得法號神俊，逼人體勢殊翩翩。
自方家尊聘豪翰，駸駸欲過驊騮前。
崇虛鵝羣最真蹟，萬里古色星日懸。
筆乾墨淡不可搨，拙手添暈難磨湔。
小璽肥書兩貞觀，每角一字居四邊。
南朝妙鑒各題檢，懷充在後前僧權。
爭妍取勢押縫尾，磐石卧虎推滿騫。
琅琊世譜今乃識，寶章十代何蟬聯。
忠良賊孽無去取，茂宏處仲同一編。
其間楷真特蕭散，南平秘法傳僧虔。
卷杪題官記年月，方慶疏封在石泉。
當時盛事今不泯，曾看崔序傳遺篇。
想見舉朝推好尚，小鍾發論頭風痊。
髹奩別貯古雜跡，歷代作者堪比肩。
叔懷陳人有晉法，伯英漢帖疑吳顛。
誠懸送瓜特枯硬，歐取方險虞勁圓。
虞文發願乃合作，壯古遒麗功力全。
世間此帖豈有二，孔廟破石人猶憐。
阿武章草五字句，畫松分行如直弦。
牝鷄司晨足才致，蛾眉文墨爭蟬娟。
青綾高標卷二十，淳化刻在諸帖先。
仲尼夏禹謝太傅，山濤漢章東晉宣。
體凡格陋漫收掇，一手臨寫煩雕鎸。
二王妙跡半遺落，寶章虞柳俱見捐。
無鹽刻畫廢西子，騏驥不御蹇著鞭。
永熙聖學貴斯事，討論王著何備員。
百年文物盛于昔，繼文真主方御乾。
巖廊道業仰夔禹，太平黼藻宗雲淵。
寶書傳世久未輯，明時盛事猶缺然。
誰能借辨達聰聽，願求精識重評詮。
收遺去陋再刊勒，鳩工不費數萬錢。
嗟哉百卷頃刻過，安得放意徐窮研。
歸來欲說急記取，瀛洲回首情悁悁。
心存默想尚可記，以指畫被夜不眠。
休論頑仙與才鬼，但得典掌甘終焉。
經行三首·其一
作者：薛紹彭
朝代：宋

辯士祠邊半嶺松，不容凡木亂江風。
筇枝拄到峰頭閣，天籟都歸十八公。
經行三首·其三
作者：薛紹彭
朝代：宋

月分圓影委金波，峰面無塵瑩不磨。
應是飛仙梳洗處，碧臺青綬掛雲蘿。
經行三首·其二
作者：薛紹彭
朝代：宋

水石相迎擊目新，兩峰秀色引朱輪。
使君自比蘭亭後，金字磨崖更幾人。
荼䕷
作者：薛紹彭
朝代：宋

野白荼䕷夾路長，迎風不斷挹濃芳。
鳳池荀令曾來否，幾許薰鑪敵此香。
詩一首
作者：薛紹彭
朝代：宋

晉大司馬至洛陽，威略已著推砍羌。
聲馳江龍傳國光，右軍筆陣爭堂堂。
妙用作意驅後鋩，驚鴻乍起游龍翔。
仁祖無奕烏衣郎，排名篇末流遺芳。
開元散落王涯藏，聯翩飛動茂密行。
料簡鑒賞盛有唐，傳授視此真印章。
詩一首
作者：薛紹彭
朝代：宋

東晉風流勝事多，一時人物盡消磨。
不因醉本蘭亭在，後世誰知舊永和。
論筆硯間物
作者：薛紹彭
朝代：宋

研滴須琉璃，鎮紙須金虎。
格筆須白玉，研磨須墨古。
越竹滑如苔，更須加萬杵。
自封翰墨卿，一書當千戶。
雲頂山
作者：薛紹彭
朝代：宋

山壓衆峰首，寺占紫雲頂。
西遊金泉來，登山緩歸軫。
昨暮下三峽，出谷已延頸。
山名高劍外，回首陋前嶺。
躋攀困難到，頼此晝亦永。
巍巍石城出，步步松徑引。
青霄屋萬楹，下俯二川境。
玉壘連金雁，西軒列阡畛。
青城與岷峨，天際暮雲隠。
少城白烟裏，水墨澹微影。
江流一練带，不復辨漁艇。
東慚梓隘闕，右喜錦川迥。
磐陀石不轉，枯枿弄芒穎。
四更月未出，蕙帳天風緊。
客行弊帤垢，到此凡慮屏。
暫時方外遊，聊愜素心靜。
明朝武江路，拘窘逐炎景。
馬伏波事
作者：薛紹彭
朝代：宋

人生在衣食，但取飽與溫。
下澤駕款段，曾不羨華軒。
仕爲郡掾吏，身自守丘園。
鄉里稱善人，此外不足論。
志大心自勞，福厚禍有根。
提兵泊浪間，薏苡讒謗喧。
飛鳶跕跕墮，卧視瘴水昏。
永懷平生時，空愧少游音。
和吳公仲庶遊海雲寺
作者：薛繗
朝代：宋

寺占靈峰更近州，喧闐騶從錦纏頭。
歌鍾乍奏晴雷殷，戈甲急趨春水流。
幾處醉眠方枕籍，一城謠俗重嬉遊。
賢侯惠意民知否，幾刻嚴闉爲爾留。
和吴公仲庶游海云寺
作者：薛繗
朝代：宋
体裁：七言律诗

寺占灵峰更近州，喧阗驺从锦缠头。歌钟乍奏晴雷殷，戈甲急趋春水流。几处醉眠方枕籍，一城谣俗重嬉游。贤侯惠意民知否，几刻严闉为尔留。
句
作者：薛纯
朝代：宋

郡阁讼稀秋正爽，伫携书剑一相过。
句
作者：薛纯
朝代：宋

郡阁讼稀秋正爽，竚携书剑一相过。
续和漕司高斋韵
作者：薛绂
朝代：宋

坦情渠侬嫌我真，斗升谁给太仓陈。悠悠江汉飘零客，落落乾坤老病身。心历百艰弥感奋，诗留千古越清新。高斋高处齐文焰，付与从今仰止人。
续和漕司高斋韵
作者：薛绂
朝代：宋

坦情渠侬嫌我真，斗升谁给太仓陈。
悠悠江汉飘零客，落落干坤老病身。
心历百艰弥感奋，诗留千古越清新。
高斋高处齐文焰，付与从今仰止人。
二花
作者：薛绍彭
朝代：宋
体裁：古风

鲜鲜中园菊，粲粲篱东畔。的的秋水莲，袅袅西风岸。迢迢白衣人，皓皓涉江腕。重阳尊酒亲，雾夕容光烂。物生各有宜，不计年华晏。
云顶山
作者：薛绍彭
朝代：宋

山压众峰首，寺占紫云顶。西游金泉来，登山缓归轸。昨暮下三峡，出谷已延颈。山名高剑外，回首陋前岭。跻攀困难到，赖此昼亦永。巍巍石城出，步步松径引。青霄屋万楹，下俯二川境。玉垒连金雁，西轩列阡畛。青城与岷峨，天际暮云隐。少城白烟里，水墨澹微影。江流一练带，不复辨渔艇。东惭梓隘阙，右喜锦川迥。磐陀石不转，枯蘖弄芒颖。四更月未出，蕙帐天风紧。客行弊帤垢，到此凡虑屏。暂时方外游，聊惬素心静。明朝武江路，拘窘逐炎景。
云顶山
作者：薛绍彭
朝代：宋

山压众峰首，寺占紫云顶。
西游金泉来，登山缓归轸。
昨暮下三峡，出谷已延颈。
山名高剑外，回首陋前岭。
跻攀困难到，頼此昼亦永。
巍巍石城出，步步松径引。
青霄屋万楹，下俯二川境。
玉垒连金雁，西轩列阡畛。
青城与岷峨，天际暮云隠。
少城白烟裏，水墨澹微影。
江流一练带，不復辨渔艇。
东惭梓隘阙，右喜锦川迥。
盘陀石不转，枯枿弄芒颖。
四更月未出，蕙帐天风紧。
客行弊帤垢，到此凡虑屏。
暂时方外游，聊惬素心静。
明朝武江路，拘窘逐炎景。
句
作者：薛绍彭
朝代：宋

雨不湿行径，云犹依故山。看云醒醉眼，乘月棹回澜。山水三更月，烟中一叶舟。寒临重阁迥，影带乱山流。暮烟秦树暗，落日渭川明。平林映日疏，野草经寒短。霜乾叶飘零，日出水清浅。官冷系怀非吏事，地偏相访定閒人。一马春风过微雨，竹间归路净无尘。鸥鹭惊飞起，秋风菱荇花。一径入中渚，坐来惟鸟啼。水云生四面，常恐世人迷。绿径无行路，苍苔露未晞。曾梦春塘题碧草，偶来雾夕看红蕖。无人云闭户，深夜月为灯。晓露凝芜径，斜阳满画桥。不眠听竹雨，高卧枕风湍。桥横云壑连朝渡，雨暗灯窗半夜棋。微波拂凉吹，澹烟生远树。天寒湘水秋，雨暗苍梧暮。乘月多忘归，往往带霜露。自然鸥鸟亲，日与渔樵遇。去意已轻千里陌，深杯难醉九回肠。灞陵叶落秋风里，忍对霜天数雁行。
句·其一
作者：薛绍彭
朝代：宋

雨不湿行径，云犹依故山。
句·其七
作者：薛绍彭
朝代：宋

霜乾叶飘零，日出水清浅。
句·其七
作者：薛绍彭
朝代：宋

霜干叶飘零，日出水清浅。
句·其三
作者：薛绍彭
朝代：宋

山水三更月，烟中一叶舟。
句·其九
作者：薛绍彭
朝代：宋

一马春风过微雨，竹间归路净无尘。
句·其九
作者：薛绍彭
朝代：宋

一马春风过微雨，竹间归路浄无尘。
句·其二
作者：薛绍彭
朝代：宋

看云醒醉眼，乘月棹回澜。
句·其二
作者：薛绍彭
朝代：宋

看云醒醉眼，乘月棹迴澜。
句·其二三
作者：薛绍彭
朝代：宋

去意已轻千里陌，深杯难醉九迴肠。
灞陵叶落秋风裏，忍对霜天数雁行。
句·其二十
作者：薛绍彭
朝代：宋
体裁：句

天寒湘水秋，雨暗苍梧暮。
句·其二十一
作者：薛绍彭
朝代：宋
体裁：句

乘月多忘归，往往带霜露。
句·其二十三
作者：薛绍彭
朝代：宋

去意已轻千里陌，深杯难醉九回肠。灞陵叶落秋风里，忍对霜天数雁行。
句·其二十二
作者：薛绍彭
朝代：宋
体裁：句

自然鸥鸟亲，日与渔樵遇。
句·其五
作者：薛绍彭
朝代：宋

暮烟秦树暗，落日渭川明。
句·其八
作者：薛绍彭
朝代：宋

官冷系怀非吏事，地偏相访定閒人。
句·其八
作者：薛绍彭
朝代：宋

官冷繫怀非吏事，地偏相访定閒人。
句·其六
作者：薛绍彭
朝代：宋

平林映日疏，野草经寒短。
句·其十
作者：薛绍彭
朝代：宋
体裁：句

鸥鹭惊飞起，秋风菱荇花。
句·其十一
作者：薛绍彭
朝代：宋
体裁：句

一径入中渚，坐来惟鸟啼。
句·其十七
作者：薛绍彭
朝代：宋
体裁：句

不眠听竹雨，高卧枕风湍。
句·其十三
作者：薛绍彭
朝代：宋
体裁：句

绿径无行路，苍苔露未晞。
句·其十九
作者：薛绍彭
朝代：宋
体裁：句

微波拂凉吹，澹烟生远树。
句·其十二
作者：薛绍彭
朝代：宋
体裁：句

水云生四面，常恐世人迷。
句·其十五
作者：薛绍彭
朝代：宋
体裁：句

无人云闭户，深夜月为灯。
句·其十八
作者：薛绍彭
朝代：宋
体裁：句

桥横云壑连朝渡，雨暗灯窗半夜棋。
句·其十六
作者：薛绍彭
朝代：宋
体裁：句

晓露凝芜径，斜阳满画桥。
句·其十四
作者：薛绍彭
朝代：宋
体裁：句

曾梦春塘题碧草，偶来雾夕看红蕖。
句·其四
作者：薛绍彭
朝代：宋

寒临重阁迥，影带乱山流。
和巨济韵
作者：薛绍彭
朝代：宋

通泉字法出官奴，日日临池恨不如。
双鲤可无轻素练，数行惟作硬黄书。
乡关何处三秦路，马足经年万里余。
多谢玉华宫畔客，新诗未觉故人疏。
和巨济韵
作者：薛绍彭
朝代：宋

通泉字法出官奴，日日临池恨不如。双鲤可无轻素练，数行惟作硬黄书。乡关何处三秦路，马足经年万里馀。多谢玉华宫畔客，新诗未觉故人疏。
和米芾为梁唐不收慰问帖寄诗
作者：薛绍彭
朝代：宋

圣贤尺牍间，吊问相酬答。下笔或无意，兴合自妍捷。名迹后人贵，品第分真杂。前世无大度，危乱相乘蹑。白发如莲帽，騧马似瓜贴。触事为不祥，凶语弃玉躞。料简纯吉书，乃有十七帖。当时博搜访，所得固已狭。于此半千岁，历世同灰劫。真圣扫忌讳，尽入淳化箧。巍巍覆载量，细事见广业。唐人工临写，野马成百叠。硬黄脱真迹，勾填本摹榻。今惟典刑在，后世皆可法。
和米芾为梁唐不收慰问帖寄诗
作者：薛绍彭
朝代：宋

圣贤尺牍间，吊问相酬答。
下笔或无意，兴合自妍捷。
名迹后人贵，品第分真杂。
前世无大度，危乱相乘蹑。
白髮如莲帽，騧马似瓜贴。
触事为不祥，凶语弃玉躞。
料简纯吉书，乃有十七帖。
当时博搜访，所得固已狭。
于此半千岁，历世同灰劫。
真圣扫忌讳，尽入淳化箧。
巍巍覆载量，细事见广业。
唐人工临写，野马成百迭。
硬黄脱真迹，勾填本摹榻。
今惟典刑在，后世皆可法。
和米芾李公炤家二王以前帖宜倾囊购取寄诗
作者：薛绍彭
朝代：宋

圣草神踪手自持，心潜模范识前规。惜哉法书垂世久，妙帖堂堂或见遗。宝章大轴首尾俱，破古欺世完使离。当时鉴目独子著，有如痼病工难医。至今所收上卷五，流传未免识者嗤。世间无论有晋魏，几人解得真唐隋。文皇鉴定号得士，河南精识能穷微。即今未必无褚獠，宁馨动俗千金赀。古囊织褾可复得，白玉为躞黄金题。
和米芾李公照家二王以前帖宜倾囊购取寄诗
作者：薛绍彭
朝代：宋

圣草神踪手自持，心潜模范识前规。
惜哉法书垂世久，妙帖堂堂或见遗。
宝章大轴首尾俱，破古欺世完使离。
当时鉴目独子着，有如痼病工难医。
至今所收上卷五，流传未免识者嗤。
世间无论有晋魏，几人解得真唐隋。
文皇鉴定号得士，河南精识能穷微。
即今未必无褚獠，宁馨动俗千金赀。
古囊织褾可復得，白玉为躞黄金题。
和米芾越竹纸诗
作者：薛绍彭
朝代：宋

书便瑩滑如碑版，古来精纸惟闻茧。杵成剡竹光凌乱，何用区区书素练。细分浓淡可评墨，副以溪岩难乏砚。世间此语谁复知，千里同风未相见。
和米芾越竹纸诗
作者：薛绍彭
朝代：宋
体裁：古风

书便莹滑如碑版，古来精纸惟闻茧。杵成剡竹光凌乱，何用区区书素练。细分浓淡可评墨，副以溪岩难乏砚。世间此语谁复知，千里同风未相见。
和米芾越竹纸诗
作者：薛绍彭
朝代：宋

书便莹滑如碑版，古来精纸惟闻茧。
杵成剡竹光凌乱，何用区区书素练。
细分浓淡可评墨，副以溪岩难乏砚。
世间此语谁復知，千里同风未相见。
奉寄鲁直学士
作者：薛绍彭
朝代：宋
体裁：七言律诗

瘴地经行促棹讴，周南太史几年留。后来遥识犹青眼，别久悬知半白头。宋玉又经巫峡去，谪仙初罢夜郎游。长江风水追难及，怅望春波一叶舟。
崇宁元年闰六月廿五日道祖再按盐亭经光禄坂留题顿轩
作者：薛绍彭
朝代：宋
体裁：古风

光禄坂高盐亭东，潼江直下如弯弓。山长水远快望眼，少陵过后名不空。当时江山意不在，草动怕贼悲途穷。客行益远心益泰，即今何羡开元中。
左绵山中多青松风俗贱之止供樵爨之用郡斋僧刹不见一本余过而太息辄讽通守晋伯移植佳处使人知为可贵东川距绵百里馀入境遂不复有晋伯因以为惠沿流而来至此皆活作诗述谢并代简师道史君
作者：薛绍彭
朝代：宋

越王楼下种成行，濯濯分来一苇杭。偃盖可须千岁干，封条已傲九秋霜。含风便有笙竽韵，带雨偏垂玉露光。免作爨烟茅屋底，华轩自在拂云长。
左绵山中多青松风俗贱之止供樵爨之用郡斋僧剎不见一本余过而太息辄讽通守晋伯移植佳处使人知为可贵东川距绵百里余入境遂不復有晋伯因以为惠沿流而来至此皆活作诗述谢并代简师道史君
作者：薛绍彭
朝代：宋

越王楼下种成行，濯濯分来一苇杭。
偃盖可须千岁榦，封条已傲九秋霜。
含风便有笙竽韵，带雨偏垂玉露光。
免作爨烟茅屋底，华轩自在拂云长。
汉高帝试剑石
作者：薛绍彭
朝代：宋

丰沛布衣吴芮客，回首咸秦坐悽恻。
漫随霸楚西道迁，未甘汉地山河窄。
随身三尺青龙子，曾断当涂素灵死。
手提岩上试秋水，大石迎风开披靡。
东归欲整堂堂阵，吴儿未足劳余刃。
炎灵天启定中原，大言成事人方信。
君不见不侯飞将能射虎，误中他山犹饮羽。
汉高帝试剑石
作者：薛绍彭
朝代：宋

丰沛布衣吴芮客，回首咸秦坐悽恻。漫随霸楚西道迁，未甘汉地山河窄。随身三尺青龙子，曾断当涂素灵死。手提岩上试秋水，大石迎风开披靡。东归欲整堂堂阵，吴儿未足劳馀刃。炎灵天启定中原，大言成事人方信。君不见不侯飞将能射虎，误中他山犹饮羽。
清閟阁
作者：薛绍彭
朝代：宋

虚堂幽幽竹森森，直节常便静者心。秋槛风高声戛玉，夜庭月白影筛金。檀栾相对复何有，挂壁丹青古名手。飞泉激石涌崖间，更爱霜鸿下苇滩。锦题玉轴照清閟，夐无一点尘埃气。百寻砌下日相亲，千亩渭川空自翠。
清閟阁
作者：薛绍彭
朝代：宋

虚堂幽幽竹森森，直节常便静者心。
秋槛风高声戛玉，夜庭月白影筛金。
檀栾相对復何有，挂壁丹青古名手。
飞泉激石涌崖间，更爱霜鸿下苇滩。
锦题玉轴照清閟，夐无一点尘埃气。
百寻砌下日相亲，千亩渭川空自翠。
白石潭
作者：薛绍彭
朝代：宋

轻舟系石依蒹葭，春后清江便是家。蓬底爨烟将稚子，共携渔网晒晴沙。
白石潭
作者：薛绍彭
朝代：宋

轻舟繫石依蒹葭，春后清江便是家。
蓬底爨烟将稚子，共携渔网晒晴沙。
皇华
作者：薛绍彭
朝代：宋
体裁：七言绝句

橘树松林绿径长，竹篱萦绕当城隍。皇华何异投荒客，已过山川是夜郎。
秘阁观书
作者：薛绍彭
朝代：宋

访古求书二十年，二王真蹟几人传。
每寻同好得消息，闻韶忘味心拳拳。
诸家真贋可屈指，缇巾入手分媸妍。
道山东观富奇古，世人想望如云天。
此生尘俗分不到，九重有路来无缘。
岂知司存预符玺，芸台高议开宾筵。
翰林入坐中执法，未容凡吏陪诸仙。
酒阑接武上秘阁，皇居紫禁凌非烟。
晋康法书在宝椟，傍架牙籤一一穿。
紫衣黄门许一见，忽开復闭严关键。
右军尽善历代宝，八法独高东晋贤。
宏文旧物印章在，开元小篆朱犹鲜。
草行无穷少真楷，硬黄色浄昏麻笺。
凤翥龙翔斜復直，烟霏雾结断还连。
溟涨笔力老转剧，临池尚嘆张学专。
言奴得法号神俊，逼人体势殊翩翩。
自方家尊聘豪翰，骎骎欲过骅骝前。
崇虚鹅羣最真蹟，万里古色星日悬。
笔干墨淡不可搨，拙手添晕难磨湔。
小玺肥书两贞观，每角一字居四边。
南朝妙鉴各题检，怀充在后前僧权。
争妍取势押缝尾，盘石卧虎推满骞。
琅琊世谱今乃识，宝章十代何蝉联。
忠良贼孽无去取，茂宏处仲同一编。
其间楷真特萧散，南平秘法传僧虔。
卷杪题官记年月，方庆疏封在石泉。
当时盛事今不泯，曾看崔序传遗篇。
想见举朝推好尚，小钟发论头风痊。
髹奁别贮古杂迹，历代作者堪比肩。
叔怀陈人有晋法，伯英汉帖疑吴颠。
诚悬送瓜特枯硬，欧取方险虞劲圆。
虞文发愿乃合作，壮古遒丽功力全。
世间此帖岂有二，孔庙破石人犹怜。
阿武章草五字句，画松分行如直弦。
牝鷄司晨足才致，蛾眉文墨争蝉娟。
青绫高标卷二十，淳化刻在诸帖先。
仲尼夏禹谢太傅，山涛汉章东晋宣。
体凡格陋漫收掇，一手临写烦雕镌。
二王妙迹半遗落，宝章虞柳俱见捐。
无盐刻画废西子，骐骥不御蹇着鞭。
永熙圣学贵斯事，讨论王着何备员。
百年文物盛于昔，继文真主方御干。
岩廊道业仰夔禹，太平黼藻宗云渊。
宝书传世久未辑，明时盛事犹缺然。
谁能借辨达聪听，愿求精识重评诠。
收遗去陋再刊勒，鸠工不费数万钱。
嗟哉百卷顷刻过，安得放意徐穷研。
归来欲说急记取，瀛洲回首情悁悁。
心存默想尚可记，以指画被夜不眠。
休论顽仙与才鬼，但得典掌甘终焉。
秘阁观书
作者：薛绍彭
朝代：宋

访古求书二十年，二王真迹几人传。每寻同好得消息，闻韶忘味心拳拳。诸家真赝可屈指，缇巾入手分媸妍。道山东观富奇古，世人想望如云天。此生尘俗分不到，九重有路来无缘。岂知司存预符玺，芸台高议开宾筵。翰林入坐中执法，未容凡吏陪诸仙。酒阑接武上秘阁，皇居紫禁凌非烟。晋康法书在宝椟，傍架牙签一一穿。紫衣黄门许一见，忽开复闭严关键。右军尽善历代宝，八法独高东晋贤。宏文旧物印章在，开元小篆朱犹鲜。草行无穷少真楷，硬黄色净昏麻笺。凤翥龙翔斜复直，烟霏雾结断还连。溟涨笔力老转剧，临池尚叹张学专。言奴得法号神俊，逼人体势殊翩翩。自方家尊聘豪翰，骎骎欲过骅骝前。崇虚鹅群最真迹，万里古色星日悬。笔乾墨淡不可拓，拙手添晕难磨湔。小玺肥书两贞观，每角一字居四边。南朝妙鉴各题检，怀充在后前僧权。争妍取势押缝尾，磐石卧虎推满骞。琅琊世谱今乃识，宝章十代何蝉联。忠良贼孽无去取，茂宏处仲同一编。其间楷真特萧散，南平秘法传僧虔。卷杪题官记年月，方庆疏封在石泉。当时盛事今不泯，曾看崔序传遗篇。想见举朝推好尚，小钟发论头风痊。髹奁别贮古杂迹，历代作者堪比肩。叔怀陈人有晋法，伯英汉帖疑吴颠。诚悬送瓜特枯硬，欧取方险虞劲圆。虞文发愿乃合作，壮古遒丽功力全。世间此帖岂有二，孔庙破石人犹怜。阿武章草五字句，画松分行如直弦。牝鸡司晨足才致，蛾眉文墨争蝉娟。青绫高标卷二十，淳化刻在诸帖先。仲尼夏禹谢太傅，山涛汉章东晋宣。体凡格陋漫收掇，一手临写烦雕镌。二王妙迹半遗落，宝章虞柳俱见捐。无盐刻画废西子，骐骥不御蹇著鞭。永熙圣学贵斯事，讨论王著何备员。百年文物盛于昔，继文真主方御乾。岩廊道业仰夔禹，太平黼藻宗云渊。宝书传世久未辑，明时盛事犹缺然。谁能借辨达聪听，愿求精识重评诠。收遗去陋再刊勒，鸠工不费数万钱。嗟哉百卷顷刻过，安得放意徐穷研。归来欲说急记取，瀛洲回首情悁悁。心存默想尚可记，以指画被夜不眠。休论顽仙与才鬼，但得典掌甘终焉。
经行三首
作者：薛绍彭
朝代：宋

辩士祠边半岭松，不容凡木乱江风。筇枝拄到峰头阁，天籁都归十八公。水石相迎击目新，两峰秀色引朱轮。使君自比兰亭后，金字磨崖更几人。月分圆影委金波，峰面无尘瑩不磨。应是飞仙梳洗处，碧台青绶挂云萝。
经行三首·其一
作者：薛绍彭
朝代：宋
体裁：七言绝句

辩士祠边半岭松，不容凡木乱江风。筇枝拄到峰头阁，天籁都归十八公。
经行三首·其三
作者：薛绍彭
朝代：宋

月分圆影委金波，峰面无尘瑩不磨。应是飞仙梳洗处，碧台青绶挂云萝。
经行三首·其三
作者：薛绍彭
朝代：宋
体裁：七言绝句

月分圆影委金波，峰面无尘莹不磨。应是飞仙梳洗处，碧台青绶挂云萝。
经行三首·其二
作者：薛绍彭
朝代：宋
体裁：七言绝句

水石相迎击目新，两峰秀色引朱轮。使君自比兰亭后，金字磨崖更几人。
荼䕷
作者：薛绍彭
朝代：宋

野白荼䕷夹路长，迎风不断挹浓芳。
凤池荀令曾来否，几许熏鑪敌此香。
荼蘼
作者：薛绍彭
朝代：宋

野白荼蘼夹路长，迎风不断挹浓芳。凤池荀令曾来否，几许薰炉敌此香。
论笔砚间物
作者：薛绍彭
朝代：宋
体裁：古风

研滴须琉璃，镇纸须金虎。格笔须白玉，研磨须墨古。越竹滑如苔，更须加万杵。自封翰墨卿，一书当千户。
诗一首
作者：薛绍彭
朝代：宋
体裁：七言绝句

东晋风流胜事多，一时人物尽消磨。不因醉本兰亭在，后世谁知旧永和。
诗一首
作者：薛绍彭
朝代：宋

晋大司马至洛阳，威略已着推砍羌。
声驰江龙传国光，右军笔阵争堂堂。
妙用作意驱后铓，惊鸿乍起游龙翔。
仁祖无奕乌衣郎，排名篇末流遗芳。
开元散落王涯藏，联翩飞动茂密行。
料简鉴赏盛有唐，传授视此真印章。
诗一首
作者：薛绍彭
朝代：宋

晋大司马至洛阳，威略已著推砍羌。声驰江龙传国光，右军笔阵争堂堂。妙用作意驱后铓，惊鸿乍起游龙翔。仁祖无奕乌衣郎，排名篇末流遗芳。开元散落王涯藏，联翩飞动茂密行。料简鉴赏盛有唐，传授视此真印章。
马伏波事
作者：薛绍彭
朝代：宋
体裁：古风

人生在衣食，但取饱与温。下泽驾款段，曾不羡华轩。仕为郡掾吏，身自守丘园。乡里称善人，此外不足论。志大心自劳，福厚祸有根。提兵泊浪间，薏苡谗谤喧。飞鸢跕跕堕，卧视瘴水昏。永怀平生时，空愧少游音。
咏柳
作者：薛美
朝代：宋

一撮娇黄染不成，藏鸦未稳早藏莺。行人自谓伤离别，枉折无情赠有情。
咏柳
作者：薛美
朝代：宋

一撮娇黄染不成，藏鸦未稳早藏鶑。
行人自谓伤离别，枉折无情赠有情。
薛瓜庐吾宗人也吾不得而见之得见其诗斯可矣太息而题于卷杪
作者：薛美
朝代：宋

结庐兄弟近长安，弊却儒冠竟不弹。自茹芝来轻汉召，肯将瓜去博唐官。贫多乐事清无尽，手写新诗墨未乾。史笔须评隐君传，姓名应作古人看。
薛瓜庐吾宗人也吾不得而见之得见其诗斯可矣太息而题于卷杪
作者：薛美
朝代：宋

结庐兄弟近长安，弊却儒冠竟不弹。
自茹芝来轻汉召，肯将瓜去博唐官。
贫多乐事清无尽，手写新诗墨未干。
史笔须评隠君传，姓名应作古人看。
薛瓜廬吾宗人也吾不得而見之得見其詩斯可矣太息而題于卷杪
作者：薛美
朝代：宋

結廬兄弟近長安，弊却儒冠竟不彈。
自茹芝來輕漢召，肯將瓜去博唐官。
貧多樂事清無盡，手寫新詩墨未乾。
史筆須評隠君傳，姓名應作古人看。
詠柳
作者：薛美
朝代：宋

一撮嬌黄染不成，藏鴉未穩早藏鶑。
行人自謂傷離別，枉折無情贈有情。
句·其一
作者：薛舜俞
朝代：宋

丘壑胸中事。
句·其三
作者：薛舜俞
朝代：宋

軒窗眼界開。
句·其三
作者：薛舜俞
朝代：宋

轩窗眼界开。
句·其二
作者：薛舜俞
朝代：宋

旧邑浮航外。
句·其二
作者：薛舜俞
朝代：宋

舊邑浮航外。
临终颂
作者：薛道光
朝代：宋
体裁：五言绝句

铁马奔入海，泥蛇飞上天。蓬莱三岛路，元不在西边。
又詩一首
作者：薛道光
朝代：宋

拂掠廛中礙眼塵，休將大道付人情。
堪矜自古神仙輩，持故如愚不作聲。
又诗一首
作者：薛道光
朝代：宋
体裁：七言绝句

拂掠廛中碍眼尘，休将大道付人情。堪矜自古神仙辈，持故如愚不作声。
桔槔頌
作者：薛道光
朝代：宋

軋軋相從響發時，不從他得豁然知。
桔槔說盡無生曲，井裏泥蛇舞柘枝。
桔槔颂
作者：薛道光
朝代：宋

轧轧相从响发时，不从他得豁然知。
桔槔说尽无生曲，井裏泥蛇舞柘枝。
桔槔颂
作者：薛道光
朝代：宋

轧轧相从响发时，不从他得豁然知。桔槔说尽无生曲，井里泥蛇舞柘枝。
臨終頌
作者：薛道光
朝代：宋

鐵馬奔入海，泥蛇飛上天。
蓬萊三島路，元不在西邊。
西江月·其一
作者：薛道光
朝代：宋
体裁：词

一是金丹总数，河图象出真机。谁知罔象尽玄微。大道从兹孕起。斗柄璇玑正位，阴中却抱阳辉。昆崙子母著绯衣。此是乾坤真理。
西江月·其七
作者：薛道光
朝代：宋
体裁：词

此道至灵至圣，无令泄漏轻为。全凭德行两相宜。言语须防避忌。要藉五行生旺，须明阳盛阴衰。三人同志谨防危。进火工夫仔细。
西江月·其九
作者：薛道光
朝代：宋
体裁：词

一气初回遇朔，鼎中神水温温。刚柔相会气均匀。妙在无过浑沌。八卦循回循绕，推排九窍追奔。东西沉静合朝昏。莫与常人议论。
西江月·其二
作者：薛道光
朝代：宋
体裁：词

偃月炉中金鼎，三台两曜形神。尊卑简易汞中真。握固休推心肾。白虎长存坎户，青龙却与南邻。阴魂阳魄似窗尘。大意不离玄牝。
西江月·内有五行相制
作者：薛道光
朝代：宋
体裁：词

内有五行相制，包含一粒红铅。相生相杀自天然。此药殊无贵贱。会向我家园里，栽培一亩天田。中男小女共相连。种得黄芽满院。
西江月·凿破玄元三五
作者：薛道光
朝代：宋
体裁：词

凿破玄元三五，拨开造化圭璋。希夷妙旨在中央。咫尺无名罔象。片饷工夫便得，教君地久天长。蓬莱仙岛是吾乡。怎不留心信向。
西江月·天上三清真境
作者：薛道光
朝代：宋
体裁：词

天上三清真境，三皇五帝规模。瞿昙老氏仲尼徒。经史深藏妙素。间有真人出世，来明赤子玄珠。蟾光终日耀昏衢。满目黄芽显露。
西江月·炼就光明莹玉
作者：薛道光
朝代：宋
体裁：词

炼就光明莹玉，回来却入黄泉。升腾须假至三年。携养殷勤眷恋。九九才终变化，神功岂假言宣。分明顷刻做神仙。永驾鸾车凤辇。
西江月·竹破须还竹补
作者：薛道光
朝代：宋
体裁：词

竹破须还竹补，人衰须假铅全。思量只是眼睛前。自是时人不见。日月相交离坎，龙蛇产在先天。长生妙药在家园。一饷工夫便现。
还丹复命篇 其一 七言三十首
作者：薛道光
朝代：宋
体裁：七言绝句

万物皆从一气生，天清地浊禀生成。真龙真虎才交媾，一鼎红铅鍊甲庚。
还丹复命篇 其七 七言三十首
作者：薛道光
朝代：宋
体裁：七言绝句

阴里十三言有象，阳中六七觅无踪。抽添运用须防谨，认取根源祖与宗。
还丹复命篇 其七 五言十六首
作者：薛道光
朝代：宋
体裁：五言律诗

窈窕并姿态，娇羞弄软柔。无情弦里取，魂魄土中收。笄冠联铅汞，灵光射斗牛。少阳阴与类，无使老春秋。
还丹复命篇 其三 七言三十首
作者：薛道光
朝代：宋
体裁：七言绝句

龙虎一交相眷恋，坎离才媾便成胎。溶溶一掬乾坤髓，著意求他啜取来。
还丹复命篇 其三 五言十六首
作者：薛道光
朝代：宋
体裁：五言律诗

此事诚难测，贤愚总不分。雀应非凤类，马不入羊群。㹀产都三百，乾坤共一斤。巡行十二路，赤脚猛将军。
还丹复命篇 其二十一 七言三十首
作者：薛道光
朝代：宋
体裁：七言绝句

九还七返定三才，开辟抽添尽藉媒。四象包含归戊己，精勤十月产婴孩。
还丹复命篇 其二十三 七言三十首
作者：薛道光
朝代：宋
体裁：七言绝句

归根复命复元真，气入四肢精养神。神气若还俱不散，混同尘世一闲人。
还丹复命篇 其二十五 七言三十首
作者：薛道光
朝代：宋
体裁：七言绝句

我今收得长生法，年年海上觅知音。不知谁是知音者，试把狂言著意寻。
还丹复命篇 其二十八 七言三十首
作者：薛道光
朝代：宋
体裁：七言绝句

上善之基妙最深，华池神水定深沉。神功运火抽添处，鍊己持心莫放心。
还丹复命篇 其五 五言十六首
作者：薛道光
朝代：宋
体裁：五言律诗

受得真仙诀，阴中鍊至阳。地雷潜动处，星斗共商量。八卦看成母，三才始见昌。不愁生死系，但觉地天长。
还丹复命篇 其八 五言十六首
作者：薛道光
朝代：宋
体裁：五言律诗

散诞无拘系，翛然道转高。妙中藏黑白，闲里恶尘劳。坐卧三峰稳，丹田二气牢。定知逃世网，名字列仙曹。
还丹复命篇 其六 七言三十首
作者：薛道光
朝代：宋
体裁：七言绝句

三十辐兮同一毂，金木才逢二气交。六十卦分朝与暮，一阳萌处发初爻。
还丹复命篇 其十一 五言十六首
作者：薛道光
朝代：宋
体裁：五言律诗

人有最灵物，依稀在北辰。不知将谓气，识后自然真。心净如冰雪，身轻似碧云。若无十万岁，作甚世间人。
还丹复命篇 其十七 七言三十首
作者：薛道光
朝代：宋
体裁：七言绝句

水晶宫里翠娥娇，一段风光破寂寥。夺得兔乌精与髓，急须收拾鼎中烧。
还丹复命篇 其十三 七言三十首
作者：薛道光
朝代：宋
体裁：七言绝句

咽津纳气固形全，须藉乾坤真汞铅。至道不繁人自昧，五金八石是虚传。
还丹复命篇 其十三 五言十六首
作者：薛道光
朝代：宋
体裁：五言律诗

巧拙仍藏伏，神精用意包。坎离或互用，金木喜相交。白雪能同鼎，黄芽共一包。乾坤推九六，复姤运初爻。
还丹复命篇 其十二 七言三十首
作者：薛道光
朝代：宋
体裁：七言绝句

火候抽添思绝尘，一爻看过一爻生。阴文阳武依加减，一颗还丹火里成。
还丹复命篇 其十五 七言三十首
作者：薛道光
朝代：宋
体裁：七言绝句

识得阴阳要妙因，鍊成金液离凡尘。淘澄不是寻常事，姹女婴儿两要真。
还丹复命篇 其十五 五言十六首
作者：薛道光
朝代：宋
体裁：五言律诗

饮了灵丹药，纯阳自在人。洞明常寂照，蓬岛镇长春。去就浑无系，纵世已绝尘。但知周甲子，不在守庚申。
还丹复命篇 其十八 七言三十首
作者：薛道光
朝代：宋
体裁：七言绝句

屏除人我守丹房，转觉光阴气味长。荣辱不随尘外客，但于金鼎鍊铅霜。
还丹复命篇 其十六 五言十六首
作者：薛道光
朝代：宋
体裁：五言律诗

访道复寻真，优游四海宾。外多含忍辱，内省任邅迍。为厌人间事，忻逢紫府宾。一言亲点化，玉洞碧桃春。
还丹复命篇 其十四 七言三十首
作者：薛道光
朝代：宋
体裁：七言绝句

二气本因儿产母，夺来鼎内及其时。夫欢妇合黄金室，一载胎生一个儿。
还丹复命篇 其四 七言三十首
作者：薛道光
朝代：宋
体裁：七言绝句

方以类聚物群分，两畔两秤共一斤。戊己宫中藏水火，小心调理武和文。
还丹复命篇·七言三十首
作者：薛道光
朝代：宋

万物皆从一气生，天清地浊禀生成。真龙真虎才交媾，一鼎红铅鍊甲庚。阴阳配合法君臣，动静相兼气血精。壬癸位中男击浪，丙丁岩畔女嚬呻。龙虎一交相眷恋，坎离才媾便成胎。溶溶一掬乾坤髓，著意求他啜取来。方以类聚物群分，两畔两秤共一斤。戊己宫中藏水火，小心调理武和文。离宫有象藏真水，坎户无形隐赤龙。时节正时须急采，莫教芽蘖隘黄宫。三十辐兮同一毂，金木才逢二气交。六十卦分朝与暮，一阳萌处发初爻。阴里十三言有象，阳中六七觅无踪。抽添运用须防谨，认取根源祖与宗。恍惚之中寻有物，杳冥之内吸真精。真精便是长生药，须假黄婆养育成。六百篇中仔细推，潜藏飞跃探幽微。亲疏回互相谙悉，盗取七星南斗机。阴鼎阳炉至道根，五行和合土为尊。时人若要长生药，祇向华池觅魄魂。圣人传药不传火，从来火候少人知。莫将大道为儿戏，须共神仙仔细推。火候抽添思绝尘，一爻看过一爻生。阴文阳武依加减，一颗还丹火里成。咽津纳气固形全，须藉乾坤真汞铅。至道不繁人自昧，五金八石是虚传。二气本因儿产母，夺来鼎内及其时。夫欢妇合黄金室，一载胎生一个儿。识得阴阳要妙因，鍊成金液离凡尘。淘澄不是寻常事，姹女婴儿两要真。驱回北斗转天罡，手握南辰入洞房。否泰爻中天地合，兔鸡沐浴要潜藏。水晶宫里翠娥娇，一段风光破寂寥。夺得兔乌精与髓，急须收拾鼎中烧。屏除人我守丹房，转觉光阴气味长。荣辱不随尘外客，但于金鼎鍊铅霜。虎髓龙精气象全，依法修来火候煎。直待阴消成至宝，便知平地隐神仙。些小天机论气精，吕公曾道别无真。神仙不肯分明说，说与分明笑杀人。九还七返定三才，开辟抽添尽藉媒。四象包含归戊己，精勤十月产婴孩。迩来活计不胜清，一亩沙田手自耕。晴雨共资春气力，不愁苗稼不滋生。归根复命复元真，气入四肢精养神。神气若还俱不散，混同尘世一闲人。一物浮浮浑有无，堪迎秋露滴真珠。烟花柳陌头头是，秽浊馨香任所需。我今收得长生法，年年海上觅知音。不知谁是知音者，试把狂言著意寻。几年勤苦觅仙俦，不做神仙未肯休。缘合自然成大道，岂教凡辈觅踪由。父母生来真一气，无形无影卒难寻。要知黑白通玄妙，魂魄相投产紫金。上善之基妙最深，华池神水定深沉。神功运火抽添处，鍊己持心莫放心。东西南北要精通，交感阴阳雌与雄。火候直须牢稳审，吹嘘全藉巽宫风。天地相交由否泰，屯蒙气候互相通。一夫一妇资天地，三女三男合始终。
还丹复命篇·五言十六首
作者：薛道光
朝代：宋

有物含灵体，无名本自然。赤龙藏宇宙，白虎隐丹田。北斗南辰下，眉毛助睫边。灰心行水火，定息见真铅。精气元无本，神灵共一家。但能擒五贼，自可结三花。甲乙无令失，庚辛不要差。一阳归正令，七返转河车。此事诚难测，贤愚总不分。雀应非凤类，马不入羊群。㹀产都三百，乾坤共一斤。巡行十二路，赤脚猛将军。一二三四五，南辰对北辰。虎龙含碧玉，金木孕珠珍。云散家家月，花开处处春。几多云外客，尽是世间人。受得真仙诀，阴中鍊至阳。地雷潜动处，星斗共商量。八卦看成母，三才始见昌。不愁生死系，但觉地天长。古仙同一术，妙绝大幽深。用意寻庚申，专心事丙壬。擒归鸟与兔，捉取水和金。辨得东西物，修成不二心。窈窕并姿态，娇羞弄软柔。无情弦里取，魂魄土中收。笄冠联铅汞，灵光射斗牛。少阳阴与类，无使老春秋。散诞无拘系，翛然道转高。妙中藏黑白，闲里恶尘劳。坐卧三峰稳，丹田二气牢。定知逃世网，名字列仙曹。采取须教密，诚心辨丑妍。事难寻意脉，容易失寒泉。师指青龙汞，配归白虎铅。两般都会合，水火鍊经年。守一坛中要，机藏十二时。数中无走失，火候莫教迟。达士方为侣，真仙正合宜。几年云水上，怀抱有谁知。人有最灵物，依稀在北辰。不知将谓气，识后自然真。心净如冰雪，身轻似碧云。若无十万岁，作甚世间人。廛市通人处，明明与往还。悟来惟一物，昧处隔千山。神水丹田下，华池水火间。一元能造化，返老作童颜。巧拙仍藏伏，神精用意包。坎离或互用，金木喜相交。白雪能同鼎，黄芽共一包。乾坤推九六，复姤运初爻。一物分为二，能知二者名。鼎炉藏日月，漏滴已三更。夫妇同交媾，婴儿始结成。脱胎并洗泽，携养镇长生。饮了灵丹药，纯阳自在人。洞明常寂照，蓬岛镇长春。去就浑无系，纵世已绝尘。但知周甲子，不在守庚申。访道复寻真，优游四海宾。外多含忍辱，内省任邅迍。为厌人间事，忻逢紫府宾。一言亲点化，玉洞碧桃春。
还丹复命篇·其九
作者：薛道光
朝代：宋
体裁：五言律诗

采取须教密，诚心辨丑妍。事难寻意脉，容易失寒泉。师指青龙汞，配归白虎铅。两般都会合，水火鍊经年。
还丹復命篇 七言三十首 其一
作者：薛道光
朝代：宋

万物皆从一气生，天清地浊禀生成。
真龙真虎纔交媾，一鼎红铅炼甲庚。
还丹復命篇 七言三十首 其一〇
作者：薛道光
朝代：宋
体裁：七言绝句

阴鼎阳炉至道根，五行和合土为尊。时人若要长生药，祇向华池觅魄魂。
还丹復命篇 七言三十首 其一一
作者：薛道光
朝代：宋
体裁：七言绝句

圣人传药不传火，从来火候少人知。莫将大道为儿戏，须共神仙仔细推。
还丹復命篇 七言三十首 其一七
作者：薛道光
朝代：宋

水晶宫裏翠娥娇，一段风光破寂寥。
夺得兔乌精与髓，急须收拾鼎中烧。
还丹復命篇 七言三十首 其一三
作者：薛道光
朝代：宋

咽津纳气固形全，须藉干坤真汞铅。
至道不繁人自昧，五金八石是虚传。
还丹復命篇 七言三十首 其一九
作者：薛道光
朝代：宋
体裁：七言绝句

虎髓龙精气象全，依法修来火候煎。直待阴消成至宝，便知平地隐神仙。
还丹復命篇 七言三十首 其一二
作者：薛道光
朝代：宋

火候抽添思绝尘，一爻看过一爻生。
阴文阳武依加减，一颗还丹火裏成。
还丹復命篇 七言三十首 其一五
作者：薛道光
朝代：宋

识得阴阳要妙因，炼成金液离凡尘。
淘澄不是寻常事，姹女婴儿两要真。
还丹復命篇 七言三十首 其一八
作者：薛道光
朝代：宋

屏除人我守丹房，转觉光阴气味长。
荣辱不随尘外客，但于金鼎炼铅霜。
还丹復命篇 七言三十首 其一六
作者：薛道光
朝代：宋
体裁：七言绝句

驱回北斗转天罡，手握南辰入洞房。否泰爻中天地合，兔鸡沐浴要潜藏。
还丹復命篇 七言三十首 其一四
作者：薛道光
朝代：宋

二气本因儿产母，夺来鼎内及其时。
夫欢妇合黄金室，一载胎生一箇儿。
还丹復命篇 七言三十首 其七
作者：薛道光
朝代：宋

阴裏十三言有象，阳中六七觅无踪。
抽添运用须防谨，认取根源祖与宗。
还丹復命篇 七言三十首 其三
作者：薛道光
朝代：宋

龙虎一交相眷恋，坎离纔媾便成胎。
溶溶一掬干坤髓，着意求他啜取来。
还丹復命篇 七言三十首 其三〇
作者：薛道光
朝代：宋
体裁：七言绝句

天地相交由否泰，屯蒙气候互相通。一夫一妇资天地，三女三男合始终。
还丹復命篇 七言三十首 其九
作者：薛道光
朝代：宋
体裁：七言绝句

六百篇中仔细推，潜藏飞跃探幽微。亲疏回互相谙悉，盗取七星南斗机。
还丹復命篇 七言三十首 其二
作者：薛道光
朝代：宋
体裁：七言绝句

阴阳配合法君臣，动静相兼气血精。壬癸位中男击浪，丙丁岩畔女嚬呻。
还丹復命篇 七言三十首 其二〇
作者：薛道光
朝代：宋
体裁：七言绝句

些小天机论气精，吕公曾道别无真。神仙不肯分明说，说与分明笑杀人。
还丹復命篇 七言三十首 其二一
作者：薛道光
朝代：宋

九还七返定三才，开闢抽添尽藉媒。
四象包含归戊己，精勤十月产婴孩。
还丹復命篇 七言三十首 其二七
作者：薛道光
朝代：宋
体裁：七言绝句

父母生来真一气，无形无影卒难寻。要知黑白通玄妙，魂魄相投产紫金。
还丹復命篇 七言三十首 其二三
作者：薛道光
朝代：宋

归根復命復元真，气入四肢精养神。
神气若还俱不散，混同尘世一闲人。
还丹復命篇 七言三十首 其二九
作者：薛道光
朝代：宋
体裁：七言绝句

东西南北要精通，交感阴阳雌与雄。火候直须牢稳审，吹嘘全藉巽宫风。
还丹復命篇 七言三十首 其二二
作者：薛道光
朝代：宋
体裁：七言绝句

迩来活计不胜清，一亩沙田手自耕。晴雨共资春气力，不愁苗稼不滋生。
还丹復命篇 七言三十首 其二五
作者：薛道光
朝代：宋

我今收得长生法，年年海上觅知音。
不知谁是知音者，试把狂言着意寻。
还丹復命篇 七言三十首 其二八
作者：薛道光
朝代：宋

上善之基妙最深，华池神水定深沉。
神功运火抽添处，炼己持心莫放心。
还丹復命篇 七言三十首 其二六
作者：薛道光
朝代：宋
体裁：七言绝句

几年勤苦觅仙俦，不做神仙未肯休。缘合自然成大道，岂教凡辈觅踪由。
还丹復命篇 七言三十首 其二四
作者：薛道光
朝代：宋
体裁：七言绝句

一物浮浮浑有无，堪迎秋露滴真珠。烟花柳陌头头是，秽浊馨香任所需。
还丹復命篇 七言三十首 其五
作者：薛道光
朝代：宋
体裁：七言绝句

离宫有象藏真水，坎户无形隐赤龙。时节正时须急采，莫教芽蘖隘黄宫。
还丹復命篇 七言三十首 其八
作者：薛道光
朝代：宋
体裁：七言绝句

恍惚之中寻有物，杳冥之内吸真精。真精便是长生药，须假黄婆养育成。
还丹復命篇 七言三十首 其六
作者：薛道光
朝代：宋

三十辐兮同一毂，金木纔逢二气交。
六十卦分朝与暮，一阳萌处发初爻。
还丹復命篇 七言三十首 其四
作者：薛道光
朝代：宋

方以类聚物羣分，两畔两秤共一斤。
戊己宫中藏水火，小心调理武和文。
还丹復命篇 五言十六首 其一
作者：薛道光
朝代：宋
体裁：五言律诗

有物含灵体，无名本自然。赤龙藏宇宙，白虎隐丹田。北斗南辰下，眉毛助睫边。灰心行水火，定息见真铅。
还丹復命篇 五言十六首 其一〇
作者：薛道光
朝代：宋
体裁：五言律诗

守一坛中要，机藏十二时。数中无走失，火候莫教迟。达士方为侣，真仙正合宜。几年云水上，怀抱有谁知。
还丹復命篇 五言十六首 其一一
作者：薛道光
朝代：宋

人有最灵物，依稀在北辰。
不知将谓气，识后自然真。
心凈如冰雪，身轻似碧云。
若无十万岁，作甚世间人。
还丹復命篇 五言十六首 其一三
作者：薛道光
朝代：宋

巧拙仍藏伏，神精用意包。
坎离或互用，金木喜相交。
白雪能同鼎，黄芽共一包。
干坤推九六，復姤运初爻。
还丹復命篇 五言十六首 其一二
作者：薛道光
朝代：宋
体裁：五言律诗

廛市通人处，明明与往还。悟来惟一物，昧处隔千山。神水丹田下，华池水火间。一元能造化，返老作童颜。
还丹復命篇 五言十六首 其一五
作者：薛道光
朝代：宋

饮了灵丹药，纯阳自在人。
洞明常寂照，蓬岛镇长春。
去就浑无繫，纵世已绝尘。
但知周甲子，不在守庚申。
还丹復命篇 五言十六首 其一六
作者：薛道光
朝代：宋

访道復寻真，优游四海宾。
外多含忍辱，内省任邅迍。
为厌人间事，忻逢紫府宾。
一言亲点化，玉洞碧桃春。
还丹復命篇 五言十六首 其一四
作者：薛道光
朝代：宋
体裁：五言律诗

一物分为二，能知二者名。鼎炉藏日月，漏滴已三更。夫妇同交媾，婴儿始结成。脱胎并洗泽，携养镇长生。
还丹復命篇 五言十六首 其七
作者：薛道光
朝代：宋

窈窕并姿态，娇羞弄软柔。
无情弦裏取，魂魄土中收。
笄冠联铅汞，灵光射斗牛。
少阳阴与类，无使老春秋。
还丹復命篇 五言十六首 其三
作者：薛道光
朝代：宋

此事诚难测，贤愚总不分。
雀应非凤类，马不入羊羣。
㹀产都三百，干坤共一斤。
巡行十二路，赤脚猛将军。
还丹復命篇 五言十六首 其九
作者：薛道光
朝代：宋

采取须教密，诚心辨丑妍。
事难寻意脉，容易失寒泉。
师指青龙汞，配归白虎铅。
两般都会合，水火炼经年。
还丹復命篇 五言十六首 其二
作者：薛道光
朝代：宋
体裁：五言律诗

精气元无本，神灵共一家。但能擒五贼，自可结三花。甲乙无令失，庚辛不要差。一阳归正令，七返转河车。
还丹復命篇 五言十六首 其五
作者：薛道光
朝代：宋

受得真仙诀，阴中炼至阳。
地雷潜动处，星斗共商量。
八卦看成母，三才始见昌。
不愁生死繫，但觉地天长。
还丹復命篇 五言十六首 其八
作者：薛道光
朝代：宋

散诞无拘繫，翛然道转高。
妙中藏黑白，闲裏恶尘劳。
坐卧三峰稳，丹田二气牢。
定知逃世网，名字列仙曹。
还丹復命篇 五言十六首 其六
作者：薛道光
朝代：宋
体裁：五言律诗

古仙同一术，妙绝大幽深。用意寻庚申，专心事丙壬。擒归鸟与兔，捉取水和金。辨得东西物，修成不二心。
还丹復命篇 五言十六首 其四
作者：薛道光
朝代：宋
体裁：五言律诗

一二三四五，南辰对北辰。虎龙含碧玉，金木孕珠珍。云散家家月，花开处处春。几多云外客，尽是世间人。
還丹復命篇 七言三十首 其一
作者：薛道光
朝代：宋

萬物皆從一氣生，天清地濁稟生成。
真龍真虎纔交媾，一鼎紅鉛鍊甲庚。
還丹復命篇 七言三十首 其一〇
作者：薛道光
朝代：宋

陰鼎陽爐至道根，五行和合土爲尊。
時人若要長生藥，祇向華池覓魄魂。
還丹復命篇 七言三十首 其一一
作者：薛道光
朝代：宋

聖人傳藥不傳火，從來火候少人知。
莫將大道爲兒戲，須共神仙仔細推。
還丹復命篇 七言三十首 其一七
作者：薛道光
朝代：宋

水晶宮裏翠娥嬌，一段風光破寂寥。
奪得兔烏精與髓，急須收拾鼎中燒。
還丹復命篇 七言三十首 其一三
作者：薛道光
朝代：宋

咽津納氣固形全，須藉乾坤真汞鉛。
至道不繁人自昧，五金八石是虛傳。
還丹復命篇 七言三十首 其一九
作者：薛道光
朝代：宋

虎髓龍精氣象全，依法修來火候煎。
直待陰消成至寶，便知平地隱神仙。
還丹復命篇 七言三十首 其一二
作者：薛道光
朝代：宋

火候抽添思絕塵，一爻看過一爻生。
陰文陽武依加減，一顆還丹火裏成。
還丹復命篇 七言三十首 其一五
作者：薛道光
朝代：宋

識得陰陽要妙因，鍊成金液離凡塵。
淘澄不是尋常事，姹女嬰兒兩要真。
還丹復命篇 七言三十首 其一八
作者：薛道光
朝代：宋

屏除人我守丹房，轉覺光陰氣味長。
榮辱不隨塵外客，但於金鼎鍊鉛霜。
還丹復命篇 七言三十首 其一六
作者：薛道光
朝代：宋

驅回北斗轉天罡，手握南辰入洞房。
否泰爻中天地合，兔雞沐浴要潛藏。
還丹復命篇 七言三十首 其一四
作者：薛道光
朝代：宋

二氣本因兒產母，奪來鼎內及其時。
夫歡婦合黄金室，一載胎生一箇兒。
還丹復命篇 七言三十首 其七
作者：薛道光
朝代：宋

陰裏十三言有象，陽中六七覓無蹤。
抽添運用須防謹，認取根源祖與宗。
還丹復命篇 七言三十首 其三
作者：薛道光
朝代：宋

龍虎一交相眷戀，坎離纔媾便成胎。
溶溶一掬乾坤髓，著意求他啜取來。
還丹復命篇 七言三十首 其三〇
作者：薛道光
朝代：宋

天地相交由否泰，屯蒙氣候互相通。
一夫一婦資天地，三女三男合始終。
還丹復命篇 七言三十首 其九
作者：薛道光
朝代：宋

六百篇中仔細推，潛藏飛躍探幽微。
親疏回互相諳悉，盜取七星南斗機。
還丹復命篇 七言三十首 其二
作者：薛道光
朝代：宋

陰陽配合法君臣，動靜相兼氣血精。
壬癸位中男擊浪，丙丁巖畔女嚬呻。
還丹復命篇 七言三十首 其二〇
作者：薛道光
朝代：宋

些小天機論氣精，呂公曾道別無真。
神仙不肯分明說，說與分明笑殺人。
還丹復命篇 七言三十首 其二一
作者：薛道光
朝代：宋

九還七返定三才，開闢抽添盡藉媒。
四象包含歸戊己，精勤十月產嬰孩。
還丹復命篇 七言三十首 其二七
作者：薛道光
朝代：宋

父母生來真一氣，無形無影卒難尋。
要知黑白通玄妙，魂魄相投產紫金。
還丹復命篇 七言三十首 其二三
作者：薛道光
朝代：宋

歸根復命復元真，氣入四肢精養神。
神氣若還俱不散，混同塵世一閑人。
還丹復命篇 七言三十首 其二九
作者：薛道光
朝代：宋

東西南北要精通，交感陰陽雌與雄。
火候直須牢穩審，吹噓全藉巽宮風。
還丹復命篇 七言三十首 其二二
作者：薛道光
朝代：宋

邇來活計不勝清，一畝沙田手自耕。
晴雨共資春氣力，不愁苗稼不滋生。
還丹復命篇 七言三十首 其二五
作者：薛道光
朝代：宋

我今收得長生法，年年海上覓知音。
不知誰是知音者，試把狂言著意尋。
還丹復命篇 七言三十首 其二八
作者：薛道光
朝代：宋

上善之基妙最深，華池神水定深沉。
神功運火抽添處，鍊己持心莫放心。
還丹復命篇 七言三十首 其二六
作者：薛道光
朝代：宋

幾年勤苦覓仙儔，不做神仙未肯休。
緣合自然成大道，豈教凡輩覓蹤由。
還丹復命篇 七言三十首 其二四
作者：薛道光
朝代：宋

一物浮浮渾有無，堪迎秋露滴真珠。
煙花柳陌頭頭是，穢濁馨香任所需。
還丹復命篇 七言三十首 其五
作者：薛道光
朝代：宋

離宮有象藏真水，坎戶無形隱赤龍。
時節正時須急採，莫教芽蘖隘黄宮。
還丹復命篇 七言三十首 其八
作者：薛道光
朝代：宋

恍惚之中尋有物，杳冥之內吸真精。
真精便是長生藥，須假黄婆養育成。
還丹復命篇 七言三十首 其六
作者：薛道光
朝代：宋

三十輻兮同一轂，金木纔逢二氣交。
六十卦分朝與暮，一陽萌處發初爻。
還丹復命篇 七言三十首 其四
作者：薛道光
朝代：宋

方以類聚物羣分，兩畔兩秤共一斤。
戊己宮中藏水火，小心調理武和文。
還丹復命篇 五言十六首 其一
作者：薛道光
朝代：宋

有物含靈體，無名本自然。
赤龍藏宇宙，白虎隱丹田。
北斗南辰下，眉毛助睫邊。
灰心行水火，定息見真鉛。
還丹復命篇 五言十六首 其一〇
作者：薛道光
朝代：宋

守一壇中要，機藏十二時。
數中無走失，火候莫教遲。
達士方爲侶，真仙正合宜。
幾年雲水上，懷抱有誰知。
還丹復命篇 五言十六首 其一一
作者：薛道光
朝代：宋

人有最靈物，依稀在北辰。
不知將謂氣，識後自然真。
心凈如冰雪，身輕似碧雲。
若無十萬歲，作甚世間人。
還丹復命篇 五言十六首 其一三
作者：薛道光
朝代：宋

巧拙仍藏伏，神精用意包。
坎離或互用，金木喜相交。
白雪能同鼎，黄芽共一包。
乾坤推九六，復姤運初爻。
還丹復命篇 五言十六首 其一二
作者：薛道光
朝代：宋

廛市通人處，明明與往還。
悟來惟一物，昧處隔千山。
神水丹田下，華池水火間。
一元能造化，返老作童顔。
還丹復命篇 五言十六首 其一五
作者：薛道光
朝代：宋

飲了靈丹藥，純陽自在人。
洞明常寂照，蓬島鎮長春。
去就渾無繫，縱世已絕塵。
但知周甲子，不在守庚申。
還丹復命篇 五言十六首 其一六
作者：薛道光
朝代：宋

訪道復尋真，優游四海賓。
外多含忍辱，內省任邅迍。
爲厭人間事，忻逢紫府賓。
一言親點化，玉洞碧桃春。
還丹復命篇 五言十六首 其一四
作者：薛道光
朝代：宋

一物分爲二，能知二者名。
鼎爐藏日月，漏滴已三更。
夫婦同交媾，嬰兒始結成。
脫胎並洗澤，攜養鎮長生。
還丹復命篇 五言十六首 其七
作者：薛道光
朝代：宋

窈窕並姿態，嬌羞弄軟柔。
無情弦裏取，魂魄土中收。
笄冠聯鉛汞，靈光射斗牛。
少陽陰與類，無使老春秋。
還丹復命篇 五言十六首 其三
作者：薛道光
朝代：宋

此事誠難測，賢愚總不分。
雀應非鳳類，馬不入羊羣。
㹀產都三百，乾坤共一斤。
巡行十二路，赤脚猛將軍。
還丹復命篇 五言十六首 其九
作者：薛道光
朝代：宋

採取須教密，誠心辨醜妍。
事難尋意脈，容易失寒泉。
師指青龍汞，配歸白虎鉛。
兩般都會合，水火鍊經年。
還丹復命篇 五言十六首 其二
作者：薛道光
朝代：宋

精氣元無本，神靈共一家。
但能擒五賊，自可結三花。
甲乙無令失，庚辛不要差。
一陽歸正令，七返轉河車。
還丹復命篇 五言十六首 其五
作者：薛道光
朝代：宋

受得真仙訣，陰中鍊至陽。
地雷潛動處，星斗共商量。
八卦看成母，三才始見昌。
不愁生死繫，但覺地天長。
還丹復命篇 五言十六首 其八
作者：薛道光
朝代：宋

散誕無拘繫，翛然道轉高。
妙中藏黑白，閑裏惡塵勞。
坐臥三峰穩，丹田二氣牢。
定知逃世網，名字列仙曹。
還丹復命篇 五言十六首 其六
作者：薛道光
朝代：宋

古仙同一術，妙絕大幽深。
用意尋庚申，專心事丙壬。
擒歸鳥與兔，捉取水和金。
辨得東西物，修成不二心。
還丹復命篇 五言十六首 其四
作者：薛道光
朝代：宋

一二三四五，南辰對北辰。
虎龍含碧玉，金木孕珠珍。
雲散家家月，花開處處春。
幾多雲外客，盡是世間人。
岁久旱喜雨
作者：薛靖
朝代：宋

东南苦亢阳，吴越重罹厄。流徙罄村墟，入夏地尚赤。讵无沟中人，矧乃急往役。赖兹天心慈，弗终閟膏泽。凯风将雨至，蓬蓬亘昕夕。水势千涧呼，云阴四郊积。祁祁沾洒均，欢声遍南陌。秋秧布有种，万一偿春麦。相率理长镵，幸可谋担石。我亦歌豳风，忧心庶几释。
岁久旱喜雨
作者：薛靖
朝代：宋

东南苦亢阳，吴越重罹厄。
流徙罄村墟，入夏地尚赤。
讵无沟中人，矧乃急往役。
頼兹天心慈，弗终閟膏泽。
凯风将雨至，蓬蓬亘昕夕。
水势千涧呼，云阴四郊积。
祁祁沾洒均，欢声遍南陌。
秋秧布有种，万一偿春麦。
相率理长镵，幸可谋担石。
我亦歌豳风，忧心庶几释。
望金山用唐人韵
作者：薛靖
朝代：宋

一柱支空立，涛声春寺闻。
消来巴地雪，飞到润州云。
寂寞江山色，纵横盗贼羣。
不堪形胜裏，北望涕纷纭。
望金山用唐人韵
作者：薛靖
朝代：宋

一柱支空立，涛声春寺闻。消来巴地雪，飞到润州云。寂寞江山色，纵横盗贼群。不堪形胜里，北望涕纷纭。
望金山用唐人韵
作者：薛靖
朝代：宋

一柱支空立，濤聲春寺聞。
消來巴地雪，飛到潤州雲。
寂寞江山色，縱橫盜賊羣。
不堪形勝裏，北望涕紛紜。
歲久旱喜雨
作者：薛靖
朝代：宋

東南苦亢陽，吳越重罹厄。
流徙罄村墟，入夏地尚赤。
詎無溝中人，矧乃急往役。
頼茲天心慈，弗終閟膏澤。
凱風將雨至，蓬蓬亙昕夕。
水勢千澗呼，雲陰四郊積。
祁祁沾灑均，歡聲遍南陌。
秋秧布有種，萬一償春麥。
相率理長鑱，幸可謀擔石。
我亦歌豳風，憂心庶幾釋。
詩一首
作者：薛魁祥
朝代：宋

霜風獵獵催寒冬，諸君馬首將欲東。
出門浩氣如長虹，舉手欲掛扶桑弓。
君家渭陽蓋世功，黄沙萬里歸兵戎。
牙旗金甲照天紅，江南草木皆春風。
黄金築臺高巃嵷，三千珠履誇豪雄。
君今聯轡登仙篷，綠水依依泛芙蓉。
貂蟬出自兜鍪中，蝟鋒螳斧一掃空。
我忝吳下舊阿蒙，鐵硯磨盡平生工。
於山未見泰華峰，於人未見歐陽公。
借君談天薦口爲先容，他日四方上下追逐如雲龍。
诗一首
作者：薛魁祥
朝代：宋

霜风猎猎催寒冬，诸君马首将欲东。
出门浩气如长虹，举手欲挂扶桑弓。
君家渭阳盖世功，黄沙万里归兵戎。
牙旗金甲照天红，江南草木皆春风。
黄金筑台高巃嵷，三千珠履夸豪雄。
君今联辔登仙篷，绿水依依泛芙蓉。
貂蝉出自兜鍪中，猬锋螳斧一扫空。
我忝吴下旧阿蒙，铁砚磨尽平生工。
于山未见泰华峰，于人未见欧阳公。
借君谈天荐口为先容，他日四方上下追逐如云龙。
诗一首
作者：薛魁祥
朝代：宋

霜风猎猎催寒冬，诸君马首将欲东。
出门浩气如长虹，举手欲挂扶桑弓。
君家渭阳盖世功，黄沙万里归兵戎。
牙旗金甲照天红，江南草木皆春风。
黄金筑台高巃嵷，三千珠履夸豪雄。
君今联辔登仙篷，绿水依依泛芙蓉。
貂蝉出自兜鍪中，蝟锋螳斧一扫空。
我忝吴下旧阿蒙，铁砚磨尽平生工。
於山未见泰华峰，於人未见欧阳公。
借君谈天荐口为先容，他日四方上下追逐如云龙。
诗一首
作者：薛魁祥
朝代：宋

霜风猎猎催寒冬，诸君马首将欲东。出门浩气如长虹，举手欲挂扶桑弓。君家渭阳盖世功，黄沙万里归兵戎。牙旗金甲照天红，江南草木皆春风。黄金筑台高巃嵷，三千珠履誇豪雄。君今联辔登仙篷，绿水依依泛芙蓉。貂蝉出自兜鍪中，猬锋螳斧一扫空。我忝吴下旧阿蒙，铁砚磨尽平生工。于山未见泰华峰，于人未见欧阳公。借君谈天荐口为先容，他日四方上下追逐如云龙。
渔家傲（梅影）
作者：薜几圣
朝代：宋
体裁：词

雪月照梅溪畔路。幽姿背立无言语。冷浸瘦枝清浅处。香暗度。妆成处士横斜句。
浑似玉人常淡伫。菱花相对成清楚。谁解小图先画取。天欲曙。恐随月色云间去。
句
作者：藍元威
朝代：宋

潤松盡作龍鍾結，匝地渾銷雁齒高。
寒
作者：藍元威
朝代：宋

朔風陣陣送將來，日午柴門寂不開。
靈照只教添短褐，孟光重喚暖深杯。
苦吟簷角玲瓏玉，閑撥爐頭榾柮灰。
移步東籬紅日晚，細看凍蝶尚依梅。
懷霍山
作者：藍喬
朝代：宋

太乙峰前是我家，滿床書史足生涯。
春深带酒不歸去，老却碧桃無限花。
題霍山巖
作者：藍喬
朝代：宋

人間富貴塵如海，虛度春三二月花。
八表烟霞總一家，藍喬到此作生涯。
句
作者：藍奎
朝代：宋

懶思身外無窮事，願讀人間未見書。
和龐學士
作者：藍方
朝代：宋

仰告明君乞得身，不妨林下戴紗巾。
滿斟村酒浮瓊蟻，旋釣溪魚鱠錦鱗。
元府烏鴉飛後夜，洞中花木鎮長春。
吾官儻若爲同志，箇裏才由兩箇人。
句
作者：藍田道人
朝代：宋

晴原望新麥，一片綠雲香。
廣勝寺
作者：藍諫礬
朝代：宋

一上危亭倚翠微，曠然懷抱失塵機。
天遥流水分明去，野闊輕雲自在飛。
歲景又看梅已落，鄉心還見雁將歸。
紛紛戰國無窮事，今日誰能說是非。
句
作者：蘄春鄉人
朝代：宋

園客有絲難比甕，鮫人無杼自成綃。
摸魚兒
作者：蘇
朝代：宋

望關河、試窮遙眼，新愁似絲千縷。劉郎豪氣今何在，應是九疑三楚。堪恨處。便拚得、一生寂寞長羈旅。無人寄語。但吊麥傷桃，邊松倚竹，空憶舊詩句。文章事，到底將身自誤。功名難料遲暮。鶉衣簞食年年瘦，受侮世間兒女。君信否。盡縣簿高門，歲晚誰青顧。何如引起。任槎上張騫，山中李廣，商略盡風度。
雨中花·夜行船
作者：蘇
朝代：宋

十載尊前，放歌起舞，人間酒戶詩流。盡期君凌厲，羽翮高秋。世事幾如人意，儒冠還負身謀。嘆天生李廣，才氣無雙，不得封侯。榆關萬里，一去飄然，片雲甚處神州。應悵望、家人父子，重見無由。隴水寂寥傳恨，淮山宛轉供愁。這回休也，燕鴻南北，長隔英遊。
十日菊
作者：蘇元老
朝代：宋

寂寞東籬下，凝煙簇簇芳。
無人賞幽艷，有蝶戀清香。
不伴茱萸飲，空教蟋蟀藏。
重陽雖已過，來歲可能忘。
懷安官舍病起九日作
作者：蘇元老
朝代：宋

籬菊今年拆最繁，繞叢新折上雕盤。
病知佳節霜風冷，喜對高堂骨肉歡。
久廢笑歌慵飲酒，只聞兒女勸加餐。
如何猛下蔾牀去，又逐鴛鴻振羽翰。
贈撫琴劉伯華
作者：蘇元老
朝代：宋

公子方年少，絲桐長有名。
曲雖仍舊譜，指要發新聲。
澗落泉初響，風清月正明。
起予千古意，惻悵不勝情。
贈棋士兼相
作者：蘇元老
朝代：宋

嵯峨遠遊冠，過我田里居。
手談達要妙，心計有卷舒。
把握殺活機，操持開闔樞。
總總如亂兵，紛紛若奔車。
觀者皆怵惕，敵人更揶揄。
一著起疲廢，萬口驚喧呼。
巧思自神授，智慧非常拘。
又聞風鑒精，許與且不渝。
羣公贈詩文，稱述良非虛。
自昔少兼能，今挾二術俱。
奕秋與許負，異世同一軀。
惜哉惟藝名，問學當何時。
重陽述懷
作者：蘇元老
朝代：宋

屋前寒雀作饑聲，老大都因節物驚。
九日縱棄經夕飲，百年能病幾番酲。
白衣於我似無舊，黄菊對人偏有情。
醉裏高歌開口笑，世間名利一毫輕。
遊齊山寺
作者：蘇元鼎
朝代：宋

秋浦齊山寺，峰巒楚楚長。
巖根堆雁塔，溪角架虹梁。
雨過聞幽磬，雲開見上方。
苔侵石磴滑，花擁洞門香。
禪客探玄切，騷人覓句忙。
汲泉寒井廢，觀郡古樓荒。
白鳥巢危樹，孤猿叫斷岡。
碑珉黄閣相，詩板紫薇郎。
蹤跡依稀在，文章大半亡。
登臨正吟賞，惆悵見斜陽。
禹寺
作者：蘇凌然
朝代：宋

看經轉佛稻場邊，一逕松杉密似煙。
見說老僧渾不出，送人只到寺門前。
南柯子·南歌子
作者：蘇十能
朝代：宋

江水粼粼碧，雲山疊疊奇。平生心事一鉤絲。便是壺中日月、更何疑。文叔今方貴，君房素自痴。洛陽塵土涴人衣。爭似歸來雙足、踏漣漪。
再和諸公佳作
作者：蘇唐卿
朝代：宋

老文新刊立新堂，千里騰輝賁兩鄉。
江漢驪珠探作寶，龜蒙文桂斷爲梁。
英辭美陋瓊瑤室，古篆工羞糞上牆。
陵谷燮遷解訛缺，後賢何惜補休光。
唐卿既篆歐公侍郎滁州琅邪山醉翁亭記上石訖思莫能致之滁上因斧官之隙地眾材堪棟梁者枝其榱桷構堂於廨舍西偏高三仞植記於中楹若屏然圖悠久也因成長句五十六字以詩其名兼寄獻歐公侍郎
作者：蘇唐卿
朝代：宋

醉翁亭記醉翁堂，遠取琅邪近費鄉。
高世雄文刊翠琰，老山孤幹負虹梁。
左鄰鼇海三神島，西倚儒宮數仞牆。
雖愧篆工非墨寶，英辭終與借輝光。
句·其一
作者：蘇嘉
朝代：宋

衣冠晨集烏衣巷，旌旆春生綠野堂。
句·其二
作者：蘇嘉
朝代：宋

銅符方拜新留守，竹馬還迎舊使君。
句
作者：蘇堅
朝代：宋

我夢扁舟浮震澤。
後清江曲
作者：蘇堅
朝代：宋

層波渺渺山蒼蒼，輕霜殞木蓮葉黄。
呼兒極浦下笭箵，社甕欲熟浮蛆香。
輕蓑淅瀝鳴秋雨，日暮乘流自相語。
一笛清風萬事休，白鳥翩翩落煙渚。
清江曲
作者：蘇堅
朝代：宋

屬玉雙飛水滿塘，菰蒲深處浴鴛鴦。
白蘋滿棹歸來晚，秋著蘆花一岸霜。
扁舟繫岸依林樾，蕭蕭兩鬢吹華髪。
萬事不理醉復醒，長占煙波弄明月。
重過石井
作者：蘇堅
朝代：宋

登臨蕭寺幾回頭，石怪林深山自秋。
地布黄金長照日，泉溜碧玉暗通溝。
浚穿地脈疑無底，靜嚙崖根更不流。
多謝老僧勤供佛，井華曉汲注瓷甌。
題金相寺三首·其一
作者：蘇堅
朝代：宋

丈室十一尺，閩山數百層。
春風近梅柳，臘水漫溝塍。
題金相寺三首·其三
作者：蘇堅
朝代：宋

隱約開暘谷，坐看雲氣升。
地神如獻秀，一色露山稜。
題金相寺三首·其二
作者：蘇堅
朝代：宋

已愛觀音遠俗塵，鷲峰林壑更清新。
不辭遍歷安禪地，要使溪山識主人。
句·其一
作者：蘇壽
朝代：宋

戴笠披蓑軍十萬，饑嗔飽喜客三千。
句·其二
作者：蘇壽
朝代：宋

卻因賈贊善，來作歙知州。
和雷壑先生韻
作者：蘇壽元
朝代：宋

青紫過如拾芥輕，今吾非辱故非榮。
海波忽與桑田改，書眼空如秋月明。
只可一丘容鶴隠，何須萬里較鵬程。
到頭更要深山住，不作終南捷徑名。
水退
作者：蘇壽元
朝代：宋

轉眼江流已昨非，便隨鷗鷺省漁磯。
飛花無復浪千頃，倒影依然山四圍。
不向靜中觀物理，更於何處覓天機。
興來倚杖斜陽外，弄徧潺湲未肯歸。
贈風鑒
作者：蘇壽元
朝代：宋

空有奇胸貯石渠，功名不許老頭顱。
憑君細閲寒窗下，還有它年房杜無。
贈伯鸞
作者：蘇壽元師
朝代：宋

伯鸞蘇氏子，年少勤經史。
下筆如有神，氣概邁前古。
切勿恃其長，囊麝自然香。
如有周公美，使驕不足揚。
瑞香花
作者：蘇大璋
朝代：宋

芳蕤何蒨絢，尤物真旖旎。
五葉映雕闌，三椏駢粉蕊。
妍分春月魂，香徹肌骨髓。
蘼蕪
作者：蘇大璋
朝代：宋

葉葉秋聲中，霏霏蚤英蔌。
分持有如松，繁華匪慚菊。
勃蔚襲軒墀，薰沾滿衣服。
情人擢纖指，拾蕊動盈掬。
蘼蕪見離騷，苓藿入語錄。
鳳翀峰
作者：蘇大璋
朝代：宋

早起聯鑣上翠微，瞰虛歷級步嶔𡼭。
昔聞華頂蓮生藕，今見南山菊滿籬。
縱眼橫看天地闊，壯懷唯有鬼神知。
安期引我丹霄路，十里雲煙特地披。
和趙閱道游海雲山
作者：蘇宷
朝代：宋

笙歌揭虛閣，帷幕匝春池。
且與民同樂，都忘天一涯。
舊游嗟倏忽，故步喜追隨。
陌上人如堵，歸鞍莫載馳。
和趙院判
作者：蘇小娟
朝代：宋

君住襄陽妾住吳，無情人寄有情書。
當年若也來相訪，還有於潛官絹無。
減字木蘭花
作者：蘇小小
朝代：宋

別離情緒。萬里關山如底數。遣妾傷悲。未必郎家知不知。自從君去。數盡殘冬春又暮。音信全乖。等到花開不見來。
句·其一
作者：蘇庠
朝代：宋

但見金華仙伯語，筆端丘壑飽經心。
句·其一〇
作者：蘇庠
朝代：宋

江南溪工琢溪玉，淒風瑟瑟江作縠。
句·其一一
作者：蘇庠
朝代：宋

古屋茆茨小。
句·其一三
作者：蘇庠
朝代：宋

雨過亂蓑堆野艇，月明長笛和菱歌。
句·其一九
作者：蘇庠
朝代：宋

迎春不負千金諾。
句·其一二
作者：蘇庠
朝代：宋

慇懃今日一時開。
句·其一五
作者：蘇庠
朝代：宋

竹裏江梅寒未吐。
句·其一八
作者：蘇庠
朝代：宋

穿花却與共扶藤。
句·其一六
作者：蘇庠
朝代：宋

乞得東風一杖藜。
句·其一四
作者：蘇庠
朝代：宋

斷崖絕壑元無主。
句·其七
作者：蘇庠
朝代：宋

飽聞胸次有雲夢，語作驚瀾翻舌端。
句·其三
作者：蘇庠
朝代：宋

去止書三篋，歸亡酒一鴟。
句·其九
作者：蘇庠
朝代：宋

晚喜此士來相親，呼童汲澗濯玄雲。
句·其二
作者：蘇庠
朝代：宋

休言貧病惟三篋，已辦借書無一鴟。
句·其五
作者：蘇庠
朝代：宋

斯人活國計，不數管及蕭。
句·其八
作者：蘇庠
朝代：宋

騎鯨公子漢於菟，並駕殊非李與蘇。
句·其六
作者：蘇庠
朝代：宋

惟公廊廟姿，骨相宜珥貂。
句·其十七
作者：蘇庠
朝代：宋
体裁：句

眼底青山映寂寥。
句·其四
作者：蘇庠
朝代：宋

慚無安世書三篋，濫得揚雄酒一鴟。
宿飛來峰下
作者：蘇庠
朝代：宋

吳中未歷佳山水，湖上懷思去惘然。
雲去雲歸兩峰寺，鷗飛鷗沒夕陽天。
客愁官渡落花雨，歸夢下湖春水船。
想得對床成夜語，何須隴月向人圓。
平遠堂·其一
作者：蘇庠
朝代：宋

柳外西風六幅蒲，野塘睡鴨對舂鉏。
如何喚得王摩詰，畫作江南烟雨圖。
平遠堂·其二
作者：蘇庠
朝代：宋

寒蘆淅淅催秋晚，浦雨溟溟憶去年。
它日未埋黄土陌，爲君重賦補亡篇。
後清江曲·其一
作者：蘇庠
朝代：宋

層波渺渺山蒼蒼，輕霜隕木蓮葉黄。
呼兒極浦下笭箵，社甕欲熟浮蛆香。
後清江曲·其二
作者：蘇庠
朝代：宋

輕蓑淅瀝鳴秋雨，日暮乘流自相語。
一笛清風萬事休，白鳥翩翩落烟渚。
德友求薝蔔花栽戲作小詩代簡
作者：蘇庠
朝代：宋

問訊雲蘿小隠家，剡藤醉墨半欹斜。
酒餘落筆已殊絕，發興不須薝蔔花。
德友近在咫尺乃不相過因成小詩上呈
作者：蘇庠
朝代：宋

十日已吹梅信風，絕憐未許一尊同。
喜君不減習主簿，愧我殊非龐德公。
惠安寺
作者：蘇庠
朝代：宋

沙溪烟絕雨纔通，無數深紅間淺紅。
山店落英春寂寂，青旗吹盡柳花風。
戲成小詩留子靜兄
作者：蘇庠
朝代：宋

秋霜一夜到枯荷，奈此江南秋色何。
蘄君未作一成去，同聽竹窗鴻雁過。
挽張彥知
作者：蘇庠
朝代：宋

敵騎乘秋入，妖氛擁賊營。
孤城控淮海，百口付柴荆。
徒想回天力，空餘戀闕情。
艱難思報主，炯炯寸心明。
木蘭花·玉樓春
作者：蘇庠
朝代：宋

江雲疊疊遮鴛浦。江水無情留薄暮。歸帆初張葦邊風，客夢不禁篷背雨。渚花不解留人住。只作深愁無盡處。白沙煙樹有無中，雁落滄洲何處所。
次劉晞顔韵
作者：蘇庠
朝代：宋

校書絕足騰飛黄，不數向來何與江。
錦囊詩句隨雲表，十襲未啟心先降。
浣溪沙
作者：蘇庠
朝代：宋

水榭風微玉枕涼。牙床角簟藕花香。野塘煙雨罩鴛鴦。紅蓼渡頭青嶂遠，綠蘋波上白鷗雙。淋浪淡墨水雲鄉。
浮天閣·其一
作者：蘇庠
朝代：宋

臞庵主人天與閑，回欄飛閣臨滄灣。
晴波渺渺雁行落，坐見萬頃穿雲還。
百年有底付鳥翼，未暇著脚鴛鸞間。
徑須呼酒澆磈磊，莫遣暝色霾烟鬟。
浮天閣·其三
作者：蘇庠
朝代：宋

秋落空江動碧虛，黄蘆洲渚雁飛初。
我來欲訪鴟夷子，爲掛西風十幅蒲。
浮天閣·其二
作者：蘇庠
朝代：宋

玉蟾飛入水晶宮，萬頃琉璃碎晚風。
詩就雲歸不知處，斷山零落有無中。
清江曲·其一
作者：蘇庠
朝代：宋

屬玉雙飛水滿塘，菰蒲深處浴鴛鴦。
白蘋滿棹歸來晚，秋著蘆花一岸霜。
清江曲·其二
作者：蘇庠
朝代：宋

扁舟繫岸依林樾，蕭蕭兩鬢吹華髮。
萬事不理醉復醒，長占烟波弄明月。
臞庵
作者：蘇庠
朝代：宋

王郎臞庵摩詰詩，烟花遶舍江遶籬。
石渠東觀了無夢，筆床茶竈行相期。
古人已往不可作，甫里顧有今天隨。
灣頭蟹舍豈著我，請具蓑笠懸牛衣。
臨江仙
作者：蘇庠
朝代：宋

本是白蘋洲畔客，虎符臥鎮江城。歸來猶得趁鷗盟。柳絲搖曉市，杜若遍芳汀。莫惜飛觴仍墮幘，柳邊依約鶯聲。水秋鱸熟正關情。只愁宣室召，未許釣船輕。
臨江仙
作者：蘇庠
朝代：宋

獵獵風蒲初暑過，蕭然庭戶秋清。野航渡口帶煙橫。晚山千萬疊，別鶴兩三聲。秋水芙蓉聊蕩槳，一樽同破愁城。蓼花灘上白鷗明。暮雲連極浦，急雨暗長汀。
至湖上
作者：蘇庠
朝代：宋

沙晚水痕碧，蕭蕭蒲葦秋。
鴻飛遵遠渚，木落見滄洲。
藤杖吟還倚，風帘行可休。
有懷誰共語，暝色起林丘。
草堂
作者：蘇庠
朝代：宋

笛弄松江明月，蓑披笠澤歸雲。
若話青霄快活，五侯何處如君。
菩薩蠻
作者：蘇庠
朝代：宋

北風振野雲平屋。寒溪淅淅流冰谷。落日送歸鴻。夕嵐千萬重。荒坡垂斗柄。直北鄉山近。何必苦言歸。石亭春滿枝。
菩薩蠻
作者：蘇庠
朝代：宋

園林寂寂春歸去。濛濛柳下飛香絮。野水接雲橫。綠煙啼曉鶯。江南鶗鴂夢。山色朝來重。小艇小灣頭。蘋花蘋葉洲。
菩薩蠻
作者：蘇庠
朝代：宋

年時憶著花前醉。而今花落人憔悴。麥浪卷晴川。杜鵑聲可憐。有書無雁寄。初夏槐風細。家在落霞邊。愁逢江月圓。
菩薩蠻
作者：蘇庠
朝代：宋

春波灩灩浮春渚。綠陰一徑風兼雨。又作去年時。綠深垂蔓籬。故山歸興動。江北江南夢。白髮故相欺。星星如有期。
菩薩蠻
作者：蘇庠
朝代：宋

照溪梅雪和煙墮。寒林漠漠愁煙鎖。客恨渺無涯。雁來人憶家。遠山疑帶雨。一線雲間語。霜月又嬋娟。江南若個邊。
菩薩蠻
作者：蘇庠
朝代：宋

眼中疊疊煙中樹。晚雲點點翻荷雨。鷗泛渚邊煙。綠蒲秋滿川。未成江海去。聊作林塘主。客恨闊無津。風斜白氎巾。
菩薩蠻
作者：蘇庠
朝代：宋

短船誰泊蒹葭渚。夜深遠火明漁浦。卻憶槿花籬。春聲穿竹溪。雲山如昨好。人自垂垂老。心事有誰知。月明霜滿枝。
虞美人
作者：蘇庠
朝代：宋

軍書未息梅仍破。穿市溪流過。病來無處不關情。一夜鳴榔急雨、雜灘聲。飄零無復還山夢。雲屋春寒重。山連積水水連空。溪上青蒲短短、柳重重。
詩一首
作者：蘇庠
朝代：宋

聊輟清都玉筍班，虎符猶得控荆蠻。
已見五溪談笑了，坐追九辨典刑還。
贈邑令章夏
作者：蘇庠
朝代：宋

弦歌武城宰，遺芳歎漢官。
莫懷千載憂，且畢今日歡。
亭午百吏散，曲肱謝喧煩。
况看古錦句，落筆酬江山。
送呂山友遊天台
作者：蘇庠
朝代：宋

床頭蘿月厭同攀，發興東吳萬疊間。
森木已深溪上屋，瘦藤穿盡雨餘山。
黄梅綠李看來熟，長簟北窗誰與閒。
此別故應頻作惡，一樽何日慰勤艱。
送天台則上人還浙東
作者：蘇庠
朝代：宋

溪南溪北鳥啼處，樹頭樹底梅已空。
絕歎不如木上座，伴君千疊夕嵐中。
送天台珪上人
作者：蘇庠
朝代：宋

雨暗蒹葭浦，烟青楊柳津。
有勞修月手，來訪卧雲人。
落筆向來事，無錐今歲貧。
故山何處是，落日大江濱。
送子經歸臨安
作者：蘇庠
朝代：宋

牛背行將老，鷗沙盟已寒。
蒓鱸付張翰，書札報任安。
古學飽胸次，驚瀾翻筆端。
西湖千頃月，留取醉眼看。
送李巨源赴洮湖陳氏館
作者：蘇庠
朝代：宋

蟠胸歷歷鄴侯書，落筆奔奔走坂車。
辦作五言玉節信，直拚病渴馬相如。
送舉書記歸天台
作者：蘇庠
朝代：宋

卷衲下蒼壁，夜光容暗投。
人追道林輩，詩入杼山流。
風吹蒹葭雨，雁橫江漢秋。
須煩紫籐杖，聊與白雲留。
送行
作者：蘇庠
朝代：宋

語別既不易，況與子同生。
如何携手好，忽作千里行。
送錢仲韶機宜南歸天台
作者：蘇庠
朝代：宋

尺五城南客，能過仲蔚居。
烟霏深寂歷，雲樹晚扶疏。
老去一無著，詩成百不如。
喜無招隠作，仍免絕交書。
阮郎歸
作者：蘇庠
朝代：宋

西園風暖落花時。綠陰鶯亂啼。倚闌無語惜芳菲。絮飛蝴蝶飛。緣底事，減腰圍。遣愁愁著眉。波連春渚暮天垂。燕歸人未歸。
陶隠居畫像贊
作者：蘇庠
朝代：宋

蕊珠妙言，字照編簡。
雲霾三館，其人則遠。
世衰道喪，完節者鮮。
臨終之歎，作世和篇。
題唐頹山風漪軒
作者：蘇庠
朝代：宋

竹陰既疏明，流泉復清駛。
佳響聞山禽，凉風澹然至。
幽人此安禪，閱世一嬉戲。
何必周八垠，是中有能事。
題張公洞
作者：蘇庠
朝代：宋

銅棺之南山復山，捫蘿絕壁蘚苔斑。
只今何處可容足，乞我石房雲一間。
鷓鴣天
作者：蘇庠
朝代：宋

梅妒晨妝雪妒輕。遠山依約學眉青。樽前無復歌金縷，夢覺空餘月滿林。魚與雁，兩浮沈。淺顰微笑總關心。相思恰似江南柳，一夜春風一夜深。
鷓鴣天
作者：蘇庠
朝代：宋

楓落河梁野水秋。澹煙衰草接郊丘。醉眠小塢黃茅店，夢倚高城赤葉樓。天杳杳，路悠悠。鈿箏歌扇等閒休。灞橋楊柳年年恨，鴛浦芙蓉葉葉愁。
鷓鴣天
作者：蘇庠
朝代：宋

秋入蒹葭小雁行。參差飛墮水雲鄉。直須銀甲供春筍，且滴糟床覆羽觴。風壓幕，月侵廊。江南江北夜茫茫。懸知上馬啼鵑夢，一夜驚飛寶鴨香。
贈南嶽宣義大師英公
作者：蘇德祥
朝代：宋

學就書聞在道林，幾年辛苦用身心。
九霄雨露酬知早，百首風騷立意深。
青白野雲閑裏卧，古今碑碣醉中尋。
因何負此多般藝，可惜教師鬢雪侵。
春晚
作者：蘇敖
朝代：宋

芳草莫尋遊處跡，好花空認折殘枝。
啼鶑似怨歸何速，舞蝶應憐出太遲。
鴻溝
作者：蘇敖
朝代：宋

置俎均牢彘，峨冠信沐猴。
方矜几上肉，已墮幄中籌。
海岳歸三尺，衣冠閟一丘。
路人猶指似，山下是鴻溝。
句·其一
作者：蘇易簡
朝代：宋

玉堂臣老非仙骨，猶在丹臺望泰階。
句·其三
作者：蘇易簡
朝代：宋

蝦鬚半卷天香散。
句·其二
作者：蘇易簡
朝代：宋

天賦九華名狀別，岧嶢勝槩壓諸方。
句·其五
作者：蘇易簡
朝代：宋

忠孝一生心。
句·其四
作者：蘇易簡
朝代：宋

憔悴貳卿三十六，與師氣味不爭多。
存目·其一
作者：蘇易簡
朝代：宋

詩題：懷安官舍病起九日作首句：籬菊今年拆最繁。
存目·其三
作者：蘇易簡
朝代：宋

詩題：重陽述懷首句：屋頭寒雀作饑聲。
存目·其二
作者：蘇易簡
朝代：宋

詩題：十日菊首句：寂寞東籬下。
特吟詩二首送英公大師·其一
作者：蘇易簡
朝代：宋

乘舟南去唯尋酒，上馬西行只詠詩。
醒醉去留皆遂意，如斯方信是男兒。
特吟詩二首送英公大師·其二
作者：蘇易簡
朝代：宋

祝融峰上曾傳納，太一山前舊結廬。
兩地逍遥已三紀，爭教肯在帝城居。
禁林讌會之什
作者：蘇易簡
朝代：宋

雨晴禁署絕纖塵，讌會名賢四海聞。
供職盡居清顯地，崇儒同感聖明君。
翩然飛白璇題字，煥若丹青翠琰文。
梓澤笙歌誠外物，蘭亭詩酒不同羣。
少年已作瀛洲老，他日終棲太華雲。
莫怪坐間全不飲，心中和氣自醺醺。
贈翰林學士宋公白
作者：蘇易簡
朝代：宋

天子昔取士，先俾分媸妍。
濟濟俊兼秀，師師麟與鸞。
小子最承知，同輩尋改觀。
甲第叨薦名，高飛便凌煙。
遂使拜扆坐，果得超神仙。
迄今才七歲，相接乘華軒。
越江吟
作者：蘇易簡
朝代：宋

神仙神仙瑤池宴。片片。碧桃零落春風晚。翠雲開處，隱隱金輿挽。玉麟背冷清風遠。
題臨蘭亭序
作者：蘇易簡
朝代：宋

有若似夫子，尚興闕里門。
虎賁狀蔡邕，猶旁文舉樽。
昭陵自一閉，真蹟不復存。
予今獲此本，亦可比璵璠。
和鍾守宴建昌耋老
作者：蘇某
朝代：宋

使君尊老致聃彭，躋彼公堂醉兕觥。
祝饐俾觀親禮節，縱談猶說舊昇平。
厖眉昔有商山皓，尚齒當年洛社英。
盛事歡傳旴水上，賡歌歸美屬儒生。
題李行中秀才醉眠亭·其一
作者：蘇棁
朝代：宋

疲人思向醉中眠，物我翛然萬慮閒。
渴飲蔗漿勞隠几，吾身自足草萊間。
題李行中秀才醉眠亭·其二
作者：蘇棁
朝代：宋

趁陽渴鹿背清泉，之子名亭取性便。
適意中間却無事，期君忘醉亦忘眠。
歲在辛酉改元嘉泰庚伏之末拉親友姚述之鮮長源黎元實逃暑南巖講河朔故事也聰山主從遊竟日因摘東坡山谷詩句集成四章題石壁以紀行
作者：蘇植
朝代：宋

江山松柏深復深，清風一榻抵千金。
人間熱惱無處洗，借我一庵聊洗心。
世上功名何日是，我生百事常隨緣。
吟哦相對忌三伏，歌罷曲肱還醉眠。
水邊林下逢衲子，我亦來追六月涼。
傳得黄州新句法，茗搜文字響枯腸。
作箇生涯終未是，誰能鐵裏鬭錚錚。
相看領會一談勝，山自白雲江自橫。
九座山中即事二首·其一
作者：蘇欽
朝代：宋

紅藥青綾心已灰，且從開士宿招提。
半窗白月爐煙斷，楓葉蕭蕭烏夜啼。
九座山中即事二首·其二
作者：蘇欽
朝代：宋

攜僧緩步聽溪聲，課僕疏筠出翠屏。
泉石膏肓吾自許，餘生應不愧山靈。
山口曉望
作者：蘇欽
朝代：宋

喜鵲寒鴉噪晚田，山前茅舍起炊煙。
小橋敗葉風頻掃，斜月平蕪犢自眠。
春日三會閑行·其一
作者：蘇欽
朝代：宋

風搖隴麥東西浪，春入郊原遠近花。
閑趁溪流到村曲，斷垣喬木兩三家。
春日三會閑行·其二
作者：蘇欽
朝代：宋

溪上橫崗一道斜，成行鴛鷺落平沙。
竹籬茅舍林中見，彷彿孤山處士家。
游靈巖
作者：蘇欽
朝代：宋

高峰峭壁近江城，曉日浮舟蕩漾明。
並峙幽巖雲外邃，朋來嘉客坐間盈。
泠泠迸石甘泉洌，馥馥襲人和氣生。
此景此遊俱勝絕，詩壁仍仰萬人英。
瑞泉庵
作者：蘇欽
朝代：宋

當年正覺此韜藏，巖穴于今尚有光。
特特捫蘿訪遺迹，龍神何事報支郎。
穹石堂
作者：蘇欽
朝代：宋

新堂良佳哉，前山羅萬戟。
中有倚天石，玉立破深碧。
異時老夕郎，直道衆讒咋。
不種南山豆，聊卜輞川宅。
舉頭得佛觀，喜甚幾折屐。
名加一字褒，價重連城璧。
忽騎箕尾去，勝概墮岑寂。
乃孫丘壑姿，結屋踵前迹。
時呼名勝流，談觴閱晨夕。
向來富貴人，搜索徧山澤。
舳艫蔽江淮，斧鑿巧鑱刻。
屢聞揮橐金，所得僅雞肋。
誰能燕坐間，領略在几席。
要知此段奇，自是天所惜。
吾生事幽討，佳處皆足歷。
是中一延睇，破覺慰平昔。
會須買東鄰，來作堂中客。
公乎肯見容，斯言當不食。
聽雨軒·其一
作者：蘇欽
朝代：宋

曾買江天著釣船，夜深波浪拍船舷。
祇今耳畔聞風雨，恰似當年逢底眠。
聽雨軒·其二
作者：蘇欽
朝代：宋

身外無窮百不聞，算沙活計亦慵論。
齋餘閑倚蒲團瞑，只有溪聲落耳根。
句
作者：蘇氏
朝代：宋

鄉人嫁娶重母黨，雖我不肯將安云。
更漏子
作者：蘇氏
朝代：宋

小闌干，深院宇。依舊當時別處。朱戶鎖，玉樓空。一簾霜日紅。弄珠江，何處是，望斷碧雲無際。凝淚眼，出重城。隔溪羌笛聲。
臨江仙
作者：蘇氏
朝代：宋

一夜東風穿繡戶，融融暖應佳時。春來何處最先知。平明堤上柳。染遍鬱金枝。姊妹嬉遊時節近，今朝應怨來遲。憑誰說與到家期。玉釵頭上勝，留待遠人歸。
踏莎行
作者：蘇氏
朝代：宋

孤館深沈，曉寒天氣。解鞍獨自闌干倚。暗香浮動月黃昏，落梅風送沾衣袂。待寫紅箋，憑誰與寄。先教覓取嬉遊地。到家正是早春時，小桃花下拼沈醉。
上田待制詩
作者：蘇洵
朝代：宋

日落長安道，大野渺荒荒。
吁嗟秦皇帝，安得不富强。
山大地胍厚，小民十尺長。
耕田破萬頃，一稔粟柱樑。
少年事游俠，皆可荷弩槍。
勇力不自驕，頗能啗乾糧。
天意此有謂，故使連西羌。
古人遭邊患，累累鬭兩剛。
方今正似此，猛士强如狼。
跨馬負弓矢，走不擇澗岡。
脫甲森不顧，袒裼搏敵場。
嗟彼誰治此，踧踧不敢當。
當之負重責，無成不朝王。
田侯本儒生，越略今洸洸。
右手握麈尾，指麾據胡牀。
郡國遠浩浩，邊鄙有積倉。
秦境古何在，秦人多戰傷。
此事久不報，此時將何償。
得此報天子，爲侯歌之章。
丙申歲余在京師鄉人陳景回自南來棄其官得太子中允景回舊有地在蔡今將治園囿於其間以自老余嘗有意於嵩山之下洛水之上買地築室以爲休息之館而未果今景回欲余詩遂道此意景回志余言異日可以知余之非戲云爾
作者：蘇洵
朝代：宋

岷山之陽土如腴，江水清滑多鯉魚。
古人居之富者衆，我獨厭倦思移居。
平川如手山水蹙，恐我後世鄙且愚。
經行天下愛嵩嶽，遂欲買地居妻孥。
晴原漫漫望不盡，山色照野光如濡。
民生舒緩無夭扎，衣冠堂堂偉丈夫。
吾今隠居未有所，更後十載不可無。
聞君厭蜀樂上蔡，占地百頃無邊隅。
草深野闊足狐兔，水種陸取身不劬。
誰知李期顧秦寵，不獲牽犬追黄狐。
今君南去已足老，行看嵩少當吾廬。
九日和魏公
作者：蘇洵
朝代：宋

晚歲登門最不才，蕭蕭華髮映金罍。
不堪丞相延東閣，閑伴諸儒老曲臺。
佳節久從愁裏過，壯心偶傍醉中來。
暮歸衝雨寒無睡，自把新詩百遍開。
仙都山鹿
作者：蘇洵
朝代：宋

客來未到何從見，昨夜數聲高出雲。
應是仙君老僮僕，當時掌客意猶勤。
初發嘉州
作者：蘇洵
朝代：宋

家託舟航千里速，心期京國十年還。
烏牛山下水如箭，忽失峨眉枕席間。
又答陳公美三首·其三
作者：蘇洵
朝代：宋

公孫昔放逐，牧羊滄海濱。
勉强聽鄉里，垂老西游秦。
自顧未爲壯，徒爲久辛勤。
君子豈必隠，孔孟皆旅人。
又答陳公美三首·其二
作者：蘇洵
朝代：宋

仲尼爲羣婢，一走十四年。
荀卿老不出，五十干諸田。
顧彼二夫子，豈其陷狂顛。
出處固無定，不失稱聖賢。
彼亦誠自信，誰能卹多言。
句·其一
作者：蘇洵
朝代：宋

談詩究乎而。
句·其二
作者：蘇洵
朝代：宋

雀鷇含淳音，竹蔭抱靜節。
和楊節推見贈
作者：蘇洵
朝代：宋

與君多乖睽，邂逅同泛峽。
宋子雖世舊，談笑頃不接。
二君比宦遊，疇昔共科甲。
唯我老且閑，獨得離圈柙。
少年實强銳，議論今我怯。
有如乘風箭，勇發豈顧帖。
置酒來相邀，慇懃爲留楫。
楊君舊痛飲，淺水安足涉。
嗟我素不任，一酌己頳頰。
去生別懷愴，有子旅意愜。
捨棹治陸行，歲晚筋力乏。
予懶本不出，實爲人事劫。
相將犯苦寒，大雪滿馬鬣。
寄楊緯
作者：蘇洵
朝代：宋

家居對山木，謂是忘言伴。
去鄉不能致，回顧頗自短。
誰知有楊子，磊落收百段。
揀贈最奇峰，慰我苦長歎。
連城盡如削，邃洞幽可款。
回合抱空虛，天地聳其半。
舟行因樂載，陸挈敢辭懶。
飄飄忽千里，有客來就看。
自言此地無，愛惜苦欲換。
低頭笑不答，解纜風帆滿。
京洛有幽居，吾將隠而玩。
從叔母楊氏輓詞
作者：蘇洵
朝代：宋

老人凋喪悲宗黨，寒月淒涼葬舊林。
白髮已知鄰里暮，傷懷難盡子孫心。
幾年贈命涵幽壤，當有銘文記德音。
千里緘詞託哀恨，鳴鳴引者涕中吟。
憶山送人
作者：蘇洵
朝代：宋

少年喜奇迹，落拓鞍馬間。
縱目視天下，愛此宇宙寬。
山川看不厭，浩然遂忘還。
岷峨最先見，睛光厭西川。
遠望未及上，但愛青若鬟。
大雪冬沒脛，夏秋多虵蚖。
乘春乃敢去，匍匐攀孱顔。
有路不容足，左右號鹿猿。
陰崖雪如石，迫暖成高瀾。
經日到絕頂，目眩手足顛。
自恐不得下，撫膺忽長嘆。
坐定聊四顧，風色非人寰。
仰面囁雲霞，垂手撫百山。
臨風弄襟袖，飄若風中仙。
朅來游荆渚，談笑登峽船。
峽山無平岡，峽水多悍湍。
長風送輕帆，瞥過難詳觀。
其間最可愛，巫廟十數巔。
聳聳青玉幹，折首不見端。
其餘亦詭怪，土老崖石頑。
長江渾渾流，觸齧不可攔。
苟非峽山壯，浩浩無隅邊。
恐是造物意，特使險且堅。
江山兩相值，後世無水患。
水行月餘日，泊舟事征鞍。
爛熳走塵土，耳囂目眵昏。
中路逢漢水，亂流愛清淵。
道逢塵土客，洗濯無瑕痕。
振鞭入京師，累歲不得官。
悠悠故鄉念，中夜成慘然。
五噫不復留，馳車走轘轅。
自是識嵩岳，蕩蕩容貌尊。
不入衆山列，體如鎮中原。
幾日至華下，秀色碧照天。
上下數十里，映睫青巑巑。
迤邐見終南，魁岸蟠長安。
一月看山岳，懷抱斗以騫。
漸漸大道盡，倚山棧夤緣。
下瞰不測溪，石齒交戈鋋。
虛閣怖馬足，險崖磨吾肩。
左山右絕澗，中加一繩慳。
傲睨駐鞍轡，不妨驅以鞭。
累累斬絕峯，兀不相屬聯。
背出或逾峻，遠騖如爭先。
或時度岡領，下馬步險艱。
怪事看愈好，勤劬變清歡。
行行上劒閣，勉强踵不前。
矯首望故國，漫漫但青煙。
及下鹿頭坂，始見平沙田。
歸來顧妻子，壯抱難留運。
遂使下餘載，此路常周旋。
又聞吳越山，中明水澄鮮。
百金買駿馬，往意不自存。
投身入廬岳，首挹瀑布源。
飛下二千丈，强烈不可干。
餘潤散爲雨，遍作山中寒。
次入二林寺，遂獲高僧言。
問以絕勝境，導我同躋攀。
逾月不倦厭，巖谷行欲殫。
下山復南邁，不知已南虔。
五嶺望可見，欲往苦不難。
便擬去登玩，因得窺羣蠻。
此意竟不償，歸抱愁煎煎。
到家不再出，一頓俄十年。
昨聞廬山郡，太守雷君賢。
往求與識面，復見山鬰蟠。
絕壁橫三方，有類大破鐶。
包裹五六州，倚之爲長垣。
大抵蜀山峭，巉刻氣不溫。
不類嵩華背，氣象多濃繁。
吳君潁川秀，六載爲蜀官。
簿書苦爲累，天鶴囚籠樊。
岷山青城縣，峨眉亦南犍。
黎雅又可到，不見宜悒然。
有如烹脂牛，過眼不得飡。
始謂泛峽去，此約今又愆。
只有東北山，依然送歸軒。
他山已不見，此可著意看。
我客至止
作者：蘇洵
朝代：宋

我客至止，我逆于門。
來升我堂，來飲我罇。
羞鼈不時，詈我不勤。
求我何多，請辭不能。
客謂主人，唯子我然。
求子之多，責子之深，期子于賢。
擬古·其一
作者：蘇洵
朝代：宋

仲尼魯司寇，官職亦已優。
從祭肉不及，戴冕奔諸侯。
當時不之知，爲肉誠可羞。
君子意有在，衆人但愆尤。
置之待後世，皎皎無足憂。
昆陽城
作者：蘇洵
朝代：宋

昆陽城外土非土，戰骨多年化牆堵。
當時尋邑驅市人，未必三軍皆反虜。
江河填滿道流血，始信武成真不誤。
殺人應更多長平，薄賦寬征已無補。
英雄爭鬭豈得已，盜賊縱橫亦何數。
御之失道誰使然，長使哀魂啼夜雨。
有觸者犢
作者：蘇洵
朝代：宋

有觸者犢，再箠不却。
爲子已觸，安所置角。
天實畀我，子欲已我。
惡我所爲，盍奪我有。
子欲不觸，盍索之苙。
朝日載昇
作者：蘇洵
朝代：宋

朝日載昇，薨薨伊氓。
于室有績，于野有耕。
于塗有商，于邊有征。
天生斯民，相養以寧。
嗟我何爲，踽踽無營。
初孰與我，今孰主我。
我將往問，安所處我。
次韻和縉叔遊仲容西園二首·其一
作者：蘇洵
朝代：宋

春入禁城懷舊隠，偶來芳圃似還家。
番番翠蔓纏松上，粲粲朱梅入竹花。
客慢空勞嚴置兕，酒多無用早成虵。
相公猶有遺書在，欲問郎君借五車。
次韻和縉叔遊仲容西園二首·其二
作者：蘇洵
朝代：宋

栽松成徑百餘尺，隔徑開堂似兩家。
厭事共邀終日飲，渴春先賞後開花。
客來庭樹鳴寒鵲，酒入肌膚憶冷虵。
衰病不勝杯酒處，醉歸傾倒欲乘車。
歐陽永叔白兔
作者：蘇洵
朝代：宋

飛鷹搏平原，禽獸亂衰草。
蒼茫就擒執，顛倒莫能保。
白兔不忍殺，歎息愛其老。
獨生遂長拘，野性始驚矯。
貴人織筠籠，馴擾漸可抱。
誰知山林寬，穴處頗自好。
高飈動槁葉，羣竄迹如掃。
異質不自藏，照野明暠暠。
獵夫指之笑，自匿苦不早。
何當騎蟾蜍，靈杵手自搗。
涵虛閣
作者：蘇洵
朝代：宋

幽居少塵事，瀟灑似江村。
苔蘇深三徑，衣冠盛一門。
嶺雲時聚散，湖水自清渾。
世德書芳史，傳家有令孫。
神女廟
作者：蘇洵
朝代：宋

巫陽仙子雲爲裾，高情杳眇與世踈。
微有薄酒安足獻，願採山下霜中蔬。
仙壇古洞何清虛，中有瓊樓白玉除。
江上浩蕩誰來過，聞道琴高駕鯉魚。
答二任
作者：蘇洵
朝代：宋

魯人賤夫子，嗚丘指東家。
當時雖未遇，弟子已如麻。
奈何鄉閭人，曾不爲歎嗟。
區區吳越間，問骨不憚遐。
習見反不怪，海人等龍暇。
嗟我何足道，窮居出無車。
昨者入京落，文章彼人誇。
故舊未肯信，聞之笑呀呀。
獨有兩任子，知我有足嘉。
遠遊苦相念，長篇寄芬葩。
我道亦未爾，子得無增加。
貧窮已衰老，短髮垂髿髿。
重祿無意取，思治山中畬。
往歲栽苦竹，細密如蒹葭。
庭前三小山，本爲山中楂。
當前鑿方池，寒泉照谽谺。
翫此可竟日，胡爲踏朝衙。
何當子來會，酒食相邀遮。
願爲久相敬，終始無疵瑕。
閑居各無事，數來飲流霞。
答張子立見寄
作者：蘇洵
朝代：宋

舟行道里日夜殊，佳士恨不久與俱。
峽山行盡見平楚，捨舡登岸身無虞。
念君治所自有處，不復放縱如吾徒。
憶昨相見巴子國，謁我江上顔何娛。
求文得卷讀不已，有似駿馬行且且。
自言好學老未厭，方冊幾許魯作魚。
古書今文遍天下，架上未有耿不愉。
示我近所集，漫如遊通衢。
通衢衆所入，癃殘詭怪雜沓不辨可嘆吁。
文人大約可數者，不過皆在衆所譽。
此外何足愛，刓破無四隅。
況予固魯鈍，老蒼處羣雛。
入趙抱五絃，客齊不吹竽。
山林自竄久不出，回視衆俊驚錕鋙。
豈意誤見取，騏驥參羸駑。
將觀馳騁鬭雄健，無乃獨不堪長途。
凄風臘月客荆楚，千里適魏勞奔趨。
將行紛亂苦無思，强說鄙意慙區區。
答陳公美
作者：蘇洵
朝代：宋

少壯事已遠，舊交良可懷。
百年能幾何，十載不得偕。
念昔居鄉里，游處了無猜。
飲食不相捨，談笑久所陪。
拜君以爲兄，分蜜誰能開。
齒髮俱未老，未至衰與頹。
我子在襁褓，君猶無嬰孩。
君後獨捨去，爲吏天一涯。
我又厭奔走，遠引不復來。
歲月杳難恃，區區老吾儕。
況從與君別，多事歲若排。
心力不能救，衰病侵骨骸。
二子皆已冠，如吾苦無才。
君亦已有嗣，骨目秀且佳。
人事知幾變，會合終不諧。
昨者本不出，豪傑苦自咍。
欝欝自不樂，誰爲子悲哀。
翻然感其說，東走陵巔崖。
不意君在此，得春笑與詼。
君顔蔚如故，大噱飛塵灰。
我老應可怪，白髭生兩顋。
新句辱先贈，古詩許見推。
賢俊非獨步，故舊每所乖。
作詩報嘉貺，亦聊以相催。
老翁井
作者：蘇洵
朝代：宋

井中老翁誤年華，白沙翠石公之家。
公來無蹤去無迹，井面團團水生花。
翁今與世兩何與，無事紛紛驚牧豎。
改顔易服與世同，無使市人知有翁。
自尤
作者：蘇洵
朝代：宋

五月之旦茲何辰，有女强死無由伸。
嗟予爲父亦不武，使汝孤塚埋冤魂。
死生壽夭固無定，我豈以此輒怨人。
當時此事最驚衆，行道聞者皆醉辛。
余家世世本好學，生女不獨治組紃。
讀書未省事華飾，下筆亹亹能屬文。
家貧不敢嫁豪貴，恐彼非偶難爲親。
汝母之兄汝叔舅，求以厥子來結姻。
鄉人婚嫁重母族，雖我不肯將安云。
生年十六亦已嫁，日負憂責無歡欣。
歸寧見我悲且泣，告我家事不可陳。
舅姑叔妹不知道，棄禮自快紛如雲。
人多我寡勢不勝，祗欲强學非天真。
昨朝告以此太甚，捩耳不聽生怒嗔。
余言如此非乃事，爲婦何不善一身。
嗟哉爾夫任此責，可奈狂狠如癡麏。
忠臣汝不見洩冶，諫死世不非陳君。
誰知余言果不妄，明年會汝初生孫。
一朝有疾莫肯視，此意豈尚求爾存。
憂惶百計獨汝母，復有汝父驚且奔。
此時汝舅擁愛妾，呼盧握槊如隔鄰。
狂言發病若有怪，里有老婦能降神。
呼來問訊豈得已，汝舅責我學不純。
急難造次不可動，堅坐有類天王尊。
導其女妻使爲孽，就病索汝襦與裙。
衣之出看又汝告，謬爲與汝增殷勤。
多多擾亂莫勝記，咎汝不肯同其塵。
經旬乳藥漸有喜，移病余告未絕根。
喉中喘息氣纔屬，日使勉强飡肥珍。
舅姑不許再生活，巧計竊發何不仁。
嬰兒盈尺未能語，忽然奪去詞紛紛。
傳言姑怒不歸覲，急抱疾走何暇詢。
病中憂恐莫能測，起坐無語涕滿巾。
須臾病作狀如故，三日不救誰緣因。
此惟汝甥汝兒婦，何用負汝漫無恩。
嗟余生女苟不義，雖汝手刃吾何言。
儼然正直好禮讓，才敏明辯超無倫。
正應以此獲尤譴，汝可以手心自捫。
此雖法律所無奈，尚可仰首披蒼旻。
天高鬼神不可信，後世有耳猶或聞。
只今聞者已不服，恨我無勇不復冤。
惟余故人不責汝，問我此事久嘆呻。
慘然謂我子無恨，此罪在子何尤人。
虎跑牛觸不足怪，當自爲計免見吞。
深居高堂閉重鍵，牛虎豈解逾牆垣。
登山入澤不自愛，安可僥倖遭騏驎。
明珠美玉本無價，棄置溝上多緇磷。
置之失地自當爾，既爾何咎荆與榛。
嗟哉此事余有罪，當使天下重結婚。
與可許惠所畫舒景以詩督之
作者：蘇洵
朝代：宋

枯松怪石霜竹枝，中有可愛知者誰。
我能知之不能說，欲說常恐天真非。
羨君筆端有新意，倏忽萬狀成一揮。
使我忘言惟獨笑，意所欲說輒見之。
問胡爲然笑不答，無乃君亦難爲辭。
晝行書空夜畫被，方其得意尤若癡。
紛紛落紙不自惜，坐客爭奪相謾欺。
貴豪滿前謝不與，獨許見贈憐我衰。
我當枕簟卧其下，暮續膏火朝忘炊。
門前剝喙不須應，老病人誰稱我爲。
荆門惠泉
作者：蘇洵
朝代：宋

古郡带荒山，寒泉出西郭。
嘈嘈幽響遠，衮衮清光活。
當年我少年，繫馬弄潺湲。
愛此泉旁鷺，高姿不可攀。
今逾二十載，我老泉依舊。
臨流照衰顔，始覺老且瘦。
當時同遊子，半作泉下塵。
流水去不返，遊人歲歲新。
菊花
作者：蘇洵
朝代：宋

騷人足奇思，香草比君子。
況此霜下傑，清芬絕蘭茝。
氣稟金行秀，德備黄中美。
古來鶴髮翁，餐英飲其水。
但恐蓬藋傷，課僕加料理。
萬山
作者：蘇洵
朝代：宋

萬山臨漢江，傑立與峴偶。
杜公破三吳，磊落叔子後。
當年愛山意，無乃求自附。
自比誠不慙，山水亦奇秀。
羊公苟有知，當爲頷其首。
藤樽
作者：蘇洵
朝代：宋

枯藤生幽谷，蹙縮似無材。
不意猶爲累，刳中作酒杯。
君知我好異，贈我酌村醅。
衰意方多感，爲君當數開。
藤樽結如螺，村酒綠如水。
開樽自獻酬，竟日成野醉。
青莎可爲席，白石可爲機。
何當酌清泉，永以思君子。
襄陽懷古
作者：蘇洵
朝代：宋

我行襄陽野，山色向人明。
何以洗懷抱，悠哉漢水清。
遼遼峴山道，千載幾人行。
踏盡山上士，山腰爲之平。
道逢墮淚碣，不覺涕亦零。
借問羊叔子，何異葛孔明。
今人固已遠，誰識前輩情。
朅來萬山下，潭水轉相縈。
水深不見底，中有杜預銘。
潭水竟未涸，後世自知名。
成功本無敵，好譽真儒生。
自從三子亡，草中無豪英。
聊登峴山首，淚與漢流傾。
送任師中任清江
作者：蘇洵
朝代：宋

吾喜送任師，羨君方少年。
有如伏櫪馬，看彼始及鞍。
奔騰過吾目，蕭條正思邊。
誰知脫吾羈，傲睨登太山。
君今始得縣，翱翔大江干。
大江多風波，渺然勢欲翻。
浩蕩吞九野，開闔壯士肝。
人生患不出，局束守一廛。
未常見大物，不識天地寬。
今君吾鄉秀，固已見西川。
去年人邊吏，出入烽火閒。
儒冠雜武弁，屈與氊裘言。
又當適南土，大浪泛目前。
胸中芥蔕心，吹盡爲平田。
陳湯喜刑勝，所至常縱觀。
吾想君至彼，胸膽當豁然。
送吳待制中復知潭州二首·其一
作者：蘇洵
朝代：宋

十年嘗作犍爲令，四脉嘗聞愍俗詩。
共歎才高堪御史，果能忠諫致戎麾。
會稽特欲榮公子，馮翊猶將試望之。
船繫河隄無幾日，南公應已慳來遲。
送吳待制中復知潭州二首·其二
作者：蘇洵
朝代：宋

臺省留身凡幾歲，江湖得郡喜今行。
卧聽曉鼓朝眠穩，行入淮流鄉味生。
細雨滿村蓴菜長，高風吹旆綵船獰。
到家應有壺觸勞，倚頼比鄰不畏卿。
送李才元學士知邛州
作者：蘇洵
朝代：宋

貧賤羞妻子，富貴樂鄉關。
不見李夫子，得意今西還。
白馬渡滻水，紅旌照蜀山。
歸來未解带，故舊已滿門。
平生浪游處，何者哀王孫。
壯士勿齷齪，千金報一飱。
送王吏部知徐州
作者：蘇洵
朝代：宋

東徐三齊之南鄰，夫子豈是三齊人。
辭囂乞靜得此守，走兔入藪魚投津。
徐州絕勝不須問，請問項籍何去秦。
江山雄豪不相下，衣錦遊戲欲及辰。
霸王事業今已矣，但有太守朱兩輪。
還鄉據勢與古並，豈有漢戟窺城闉。
論安較利乃公勝，行矣正及汴水勻。
送蜀僧去塵
作者：蘇洵
朝代：宋

十年讀易費膏火，盡日吟詩愁肺肝。
不解丹青追世好，欲將芹芷薦君盤。
誰爲善相應嫌瘦，後有知音可廢彈。
拄杖掛經須倍道，故山春蕨已闌干。
送陸權叔提舉茶稅
作者：蘇洵
朝代：宋

君家本江湖，南行即鄰里。
稅茶雖冗繁，漸喜官資美。
嗟君本篤學，寤寐好文字。
往年在巴蜀，憶見春秋始。
名家亂如髮，棼錯費尋理。
今來未五歲，新傳滿盈几。
又言欲治易，雜說書萬紙。
君心不可測，日夜湧如水。
何年重相逢，祗益使余畏。
但恐茶事多，亂子易中意。
茶易兩無妨，知君足才思。
途次長安上都漕傅諫議
作者：蘇洵
朝代：宋

丈夫正多念，老大自不安。
居家不能樂，忽忽思中原。
慨然棄鄉廬，劫劫道路間。
窮山多虎狼，行路非不難。
昔者倦奔走，閑門事耕田。
蠶穀聊自給，如此已十年。
緬懷當今人，草草無復閑。
堅卧固不起，芒刺實在肩。
布衣與食肉，幸可交口言。
默默不以告，未可遽罪愆。
驅車入京洛，藩鎮皆達官。
長安逢傅侯，願得說肺肝。
貧賤吾老矣，不復苦自嘆。
富貴不足愛，浮雲過長天。
中懷邈有念，惝怳難自論。
世俗不見信，排斥僅得存。
昨者東入秦，大麥黄滿田。
秦民可無饑，爲君喜不眠。
禁軍幾千萬，仰此填其咽。
西蕃久不反，老賊非常然。
士飽可以戰，吾寧爲之先。
傅侯君在西，天子憂東藩。
烽火尚未滅，何策安西邊。
傅侯君謂何，明日將東轅。
遊嘉州龍巖
作者：蘇洵
朝代：宋

繫舟長堤下，日夕事南征。
往意紛何速，空巖幽自明。
使君憐遠客，高會有餘情。
酌酒何能飲，去鄉懷獨驚。
山川隨望闊，氣候带霜清。
佳境日已去，何時休遠行。
遊陵雲寺
作者：蘇洵
朝代：宋

長江觸山山欲摧，古佛咒水山之隈。
千航萬舸𣍿前過，仰視絕頂皆徘徊。
足踏重濤怒洶涌，背負喬嶽高崔嵬。
予昔過此下荆渚，班班滿面生蒼苔。
今來重到非舊觀，金翠晃蕩祥光開。
縈回一徑上嶮絕，却立下視驚心骸。
蜀江迤邐漸不見，沫水騰掉震百雷。
山川變化禹力盡，獨有道者嘗閔哀。
琢山决水通萬里，奔走荆蜀如長街。
世人至今不敢嫚，坐上蛻骨冷不埋。
余今劫劫何所往，媿爾前人空自咍。
過木櫪觀
作者：蘇洵
朝代：宋

聞道精陽令，當時此學仙。
鍊形初似鶴，蛻質竟如蟬。
蘚上搘棺石，雲生晝影莚。
舟中望山上，唯見柏森然。
雲興于山
作者：蘇洵
朝代：宋

雲興于山，霜霜爲霧。
匪山不仁，天實不顧。
山川我享，爲我百訴。
豈不畏天，哀此下土。
班班鳲鳩，穀穀晨號。
天乎未雨，余不告勞。
誰爲山川，不如羽毛。
題三遊洞石壁
作者：蘇洵
朝代：宋

洞門蒼石流成乳，山下長溪冷欲冰。
天寒二子苦求去，我欲居之爾不能。